Zezenketen salbatzera – Ergeletan ergelenak\n2021(e)ko martxoaren 2a\nBadago aretoan Iruñekoa ez denik? Tira, lasai, Iruñekoa ez izanagatik ere aise ulertuko duzue zer-nolako tema dugun iruindarrok sanferminekin.\nZiur naiz zuen herrietan dozenaka eztabaida izaten dituzuela herriko besten inguruan, zer egin eta nola egin. Bada, Iruñean eztabaida horiexek berak izaten ditugu, baina bider mila, uste baitugu gureak munduko jairik onenak direla. [spoiler: ez dira]\nUne honetan eztabaida da sanferminak egin ala ez egin. Eta sekulako amorrua ematen dit, baina oraingoan Enrique Maia Iruñeko alkate eskuindarraren taldean nago, berak bezala neuk ere uste baitut goizegi dela jakiteko zer arraio egin ahal izanen dugun uztailean.\nZorionez, Enrique Maiari izugarri gustatzen zaizkio hedabideen orburuak, eta ur azpian ere isiltzen ez denez, zezenketak salbatzearen aldeko apologia zoldazu eta sutsua egin du: Ganadutegiak desagertzear direla, eta ahalegina egin behar dugula Iruñean zezenketak izateko aurten. Eta horretan ez, Kike; horretan ez gatoz bat. Sanferminetatik zer edo zer kendu behar bada, hori zezenketak dira.\n[Euskalerria Irratiko Metropoli Forala saiorako ‘Minutu bateko manifestua’, 2021eko martxoaren 3koa]\n« Manifestu kostunbrista\nMendia erretzeaz »


Belabieta, Belkoain eta Buruntzako gurutzeak - Eskualdea - Aiurri.eus\nBelabieta, Belkoain eta Buruntzako gurutzeak\nXabier Lasa, Jon Ander Ubeda 2022-01-08 07:00\nBuruntzako gurutzea eraitsita, abenduaren 18an ateratako argazkian.\nBeterri-Aiztondoko hiru gurutzeak 1939an altxa zituzten, Frankoren aldekoak omentzeko helburuarekin.\nAtzera begira jarrita, Amasako Belabietako gurutzea 1939ko maiatzaren 7an altxa zuten, Buruntzakoa abuztuaren 27an eta Belkoaingoa irailaren 24an.\n82 urte joan dira 1936ko Gerra amaitu zenetik, eta garai hartako hemerotekara jo behar da Buruntzako eta Belkoaingo bi gurutzeak andoaindarrek altxa zituztela jakiteko. "Eredu" bilakatu ziren, gainerakoentzat.\nSinbologia garrantzia handikoa izan ohi da horrelako egoeratan, eta 1939an garaipenaren ikurrak mendi gainetara eraman zituzten. Eta ez edozein modura. Oroituz Andoaingo memoria historikoaren aldeko taldeak, abenduaren 20an egin zuen idatzian, jende askoren ahotan geratu den zehaztapena egin zuen: "Hamar metroko gurutzea ez zuten tontorreko punturik garaienean jarri, baizik eta Buruntzaldeko herri guztietatik ikusgarriena egiten den tokian. Helburu bat baino gehiago zeukaten buruan egileek, sinbologia hori erabiltzerakoan. Alde batetik, beren hildakoei gorazarre egitea, esan bezala. Bestetik, argi eta garbi gera zedin nor zen irabazle eta nork agintzen zuen lur horietan". Eta gurutzean bertan ipinitako plakan hamarkada luzez honakoa irakur zitekeen: "Cruzados de la fe y la patria/Vuestra Santa Memoria/consagra el pueblo de Andoain/Esperanza de nuestra redención/1936-1939". Plaka hura kendu zuten, baina gurutzeak bere horretan jarraitzen zuen.\nFrancoren aldekoek gerra irabazi bazuten, Beterri-Aiztondoko errepublikazaleek galera bikoitza izan zuten: gerra eta bakea, biak galdu zituzten.\nDenborarekin ahaztu egin da gurutzea jarri izanaren arrazoia. Buruntzako eraisketa gertatu arte inork gutxik zekien zein zen gurutzearen atzean zegoen historia. Antzekoa esan daiteke Adunako eta Amasako gurutzeei dagokienez. Kalean, gizarte zabalean, ahanzturak hartutako errealitate hori lehen lerrora itzuli da bat-batean.\nBuruntza, "Hiltzaileak" liburuan\nMartin Ugaldek 1960ko hamarkadan argitaratu zuen lehen ipuin-bilduma, "Hiltzaileak" izenekoa. Azaroaren 19ko hamaboskarian "Gizaerailtza" argitaratu zen, ilustrazio berriekin aberastuta. Ipuin horretan agertzen den Buruntza mendia, 1936koa, gurutzerik gabeko mendia da. Hona pasartea, protagonista Hernani aldetik Buruntzara begira jarrita zegoela: "Nire izebaren etxetik, Hernanin (Perkaiztegi kalean, Portu aldera begira dagoen etxe bat), Buruntza garbi-garbi ageri da.\nIxebari zituen itsas kataleju zahar batzuk eskatu eta balkoitik mendi puntara begira egon zen luzaroan.\n–Ez duk ezer ageri; oraindik han zeudek gureak... hemendik ageri ez den goibehera batean zeudek.\nAtsalde osoa mendi gailurrera begira egon nintzen. Eta hor, eguzkia mendi tontorrean luzatzen hasi zen garaian, ikurrin bat heldu zen gain-gainera; ikurrin gorri-hori bat!".


Urola Kostako HitzaAtracciones sanz Archives - Urola Kostako Hitza\nXabier Isasak irabazi du XXXVII. Inazio Deuna txirrindularitza proba\nby Urola Kostako Hitza\t- Uzt 16, 2017\nGaur arratsaldean jokatu da Azpeitian Lagun Onak Txirrindulari Elkarteak antolatutako Inazio Deuna txirrindularitza proba. Aurtengoa, lasterketaren XXXVII. edizioa izan da, eta kadete mailako 90 txirrindularik parte hartu dute. 16:30ean abiatu dira parte-hartzaileak Perez Arregi plazatxoaren ondotik...\nby Urola Kostako Hitza\t- Uzt 15, 2017\nLagun Onakeko kadete mailako txirrindulariek Gipuzkoako txapela lortu dute gaur, zapatua. Hain zuzen ere, taldekako erlojuaren aurkako proban lortu dute txapela Atracciones Sanz-Epi kristaldegia taldeko mutilek. Alegian izan da lasterketa, eta Amezketara eta Legorretara joan dira...\nJende ugari izan da minbizia duten haurren aldeko festan Azkoitian\nby Azkoitiko Hitza\t- Mar 25, 2017\nMinbizia duten haurren aldeko festa egin dute gaur Azkoitian. Izan ere, bada Azkoitian leuzemia duen haur bat: Ioritz. Hari laguntzeko festa antolatu dute Atracciones Sanzek eta udalak. Eguraldi txarra tarteko, Floreaga ikastetxeko gune estalian egin dituzte...


Lehen herriaren mutur batean zen arren, hiriko gaztelua da Corteskoa, eta egon ere herriaren erdian dago gaur egun. Etxalde bat babesteko asmoz egin zuten, baina hiriko harresia eraikitzean, defentsa sistemaren parte bilakatu zen. Bi sarrera zituen herriko hesiak, eta gaztelua perimetroan zegoen, bere garaieraz nabarmentzen zela.\nMugako beste hainbat gaztelu bezala, herriko edo inguruko biztanleak babesteko eta muga zaintzeko eraiki zuten gaztelua, baina beste herrialde batzuetako ordezkariekin elkarrizketak izateko eta itunak sinatzeko ere erabili izan zuten tarteka. Jaurgo baten egoitza eta markeserri baten buru eta bizileku ere izan zen gero, eta horien ospearen ezaugarri ere bai, era berean.\nGaztelua eta egungo parkea, goitik begiraturik. (2002)\nCortestik urruti ez diren herri handi eta txiki asko hartu zituen Alfontso I.a Borrokalariak (1104-1134) 1119an, Tutera besteak beste, baina Cortes bera hartu zuela dioen paperik ez da inon azaldu. Hartu ez zuela esateko frogarik ere ez dago, dena dela.\nGarai haietan etxalde koxkor bat baino ez zen, egia esan, eta horregatik agian, baina, musulmanen hirigintza ereduak ezagututa, pentsa daiteke, gaztelu bat edo gotorleku bat izan behar zuela ere, are gehiago 1128an tenente bat bazela jakinda: Ramon Fortuñones.\nGero, ez dakigu noiz eta nola, jaun batek erosi edo beretu zituen gaztelua eta herria, eta jaurgo bihurturik egon zen mende batez. Garai horretako azkeneko urteetan Abarka leinukoak izan ziren Cortesko jaun, eta 1234an Toda Ruizek Teobaldo I.ari (1234-1253) eman zion dena gaurko Nafarroako erdialdeko hamaika herriren truke (Urrotz, Gorrizluzea, Orindain, Muzki¿). Dena dela, gaztelua erregearena zen 1228an, urte horretako ekainean egin zen salerosketa bateko agiriak hau baitio lekuko bati buruz: ¿¿eta Antso Lupo jauna, Cortes deitzen duten herrixkako tenentea, zeina Nafarroako erregearen jabetza baita...¿\n1259an Joan Perez Mallen zen gazteluzain. 1276ko azaroan, eta Imberto Belpuch Frantziako kondestablearen aurrean egin zion leialtasun zina Joana I.ari (1274-1305). Handik hiru hilabetera, Nafarroako gobernadorearen aurrean berritu behar izan zuen. Urte horietan, 8 libera eta 40 kaiza gari zen Cortesko gazteluzainaren soldata arrunta. Mugako gaztelua zenez, herria babestea eta muga zaintzea ziren gazteluak zituen egiteko nagusiak. Muga hobeto zaintzeko jendea pagatu behar izaten zuten batzuetan. 1266an 13 libera eta 3 sos eman behar izan zizkioten Pedro Gabarda ibar-jaunari, gerrari talde batekin 21 egunez Cortesen egoteagatik.\n1280an Johan Ultrasage zen gazteluzain. Urte horretan labe berria egin zuten, eta esku-errota bat eta gaztelurako harria erosi zituzten; 65 sos kosta izan zitzaien dena. 1290ean Pedro Barillas (¿Pero Uarieyllas¿) zen gazteluzain.\nGero ere errege gaztelu izaten jarraitu zuen 1377ra arte behintzat. 1345 inguruan Arnault Ganaverro baitzegoen gazteluzain; 4 libera eta 20 kaiza gariko soldata arrunta omen zuen horrek, eta 48 liberako eskupekoa edo osagarria. Baina 1377an, Karlos II.ak (1349-1387) Ramon Alaman Cervellon-i bere zerbitzariari eman zion herria. Baina, atzera errege ondasun bihurtu zen herria, 3.000 florin ordainduta.\nZernahi ere, gerrak zirela edo izurriteak zirela, urte gogorrak izan ziren XIV. mendearen erdialdeko eta ondorengoak; gazteluzainari ere lan bereziak eman zizkioten. Herriko musulmanak berak ere, urteko eta etxeko bi diru ordainduz gero -zerga berezia zen, noski- 1231tik gaztelua zaindu behar izatetik libre zeuden arren, 1366tik aurrera gehiago eskatu izan zitzaien. Honela laburbiltzen du Florencio Idoatek Martin Sanchiz Erespuruk urte horretan emandako agindua:\n¿Martin Sanchiz Erespuru Kortesko gazteluzain eta handikiak agintzen dut kristauek, juduek eta mairuek berdin ordaindu behar dituztela hautatuenak [zerga mota bat, hamarrenak bezala], nahiz eta azken horiek ez duten hala egin ohi; gainera, bost gizon bakoitzeko, 2 soldatako peoi bat jarri beharko dute gotorlekuak azkarrago eraikitzeko, eta, ondorioz, Tuterari ez diote laguntzarik eman beharko.¿\nMartin Sanchiz Erespuruk berak ere hartu zuen beste bat erregearengandik:\n¿Erregeak agintzen dio Kortesko gazteluzainari ez diezaizkiela utz biztanleei beste erreinuetara joaten, eta egin nahi duenari zigor handiak ezar diezazkiola; halaber, aragoiarrei gerran kendutako ondasunak itzul diezaiela agintzen diot, ordainsaria ordaindu ostean.¿\nBaina 1413an Karlos III.ak (1387-1425) Nafarroako Godofre bere seme sasikoari eman zizkion Cortesko herria, bere gizon eta emakume, zerga, etxe eta justizia ahalmen guztiekin, eta gazteluarekin. Handik aurrera Cortesko konde eta Nafarroako mariskal ere izan zen Nafarroako Godofre, baina ez denbora luzeko, 1429an Joan II.ak (1425-1479) konfiskatu egin baitzizkion Cortesko ondasun guztiak, eta 1462an Blanka erregina, bere emaztearen testamentuaren kontra, Aragoiko Alonso Villahermosako dukeari eman zizkion ondasun horiek. Joan II.ak sasiko semea zuen Aragoiko Alonso. Urte berean Cortesko sailetan iturri bat aurkitu zuen Joan Agerre gazteluzainak, eta lurrak ureztatzeari ekin zioten iturri hartako eta Huetxe ibaiko urekin.\n1481ean Pedro Martinez Luna Illuecako jaunak erosi zituen herria, gaztelua eta horiei zegozkien ondasun eta eskubide guztiak; urrezko 900 florin ordaindu zuen guztia. Baina 1489rako, berriz ere Villahermosa dukea zen ondasun horien guztien jabe.\nAragoiko Leonor zen Villahermosako dukesak, berriz, bere biloba Salernoko printzea egin zuen Cortesko ondasunen oinordeko, 1522an, eta bilobak, Karlos V.a enperadorearen baimenarekin, Nafarroako Pedro mariskalari saldu zizkion 1532an, urrezko 22.000 dukaten truke. Handik zazpi urtera Cortesko markes titulua sortu zuen Karlos V.ak eta Cortes markeserri izan zen XIX. mendea arte. XVIII. mendeaz gero behintzat Granada de Ega dukeak du Cortesko markes titulua, eta gazteluaren jabetza.\nAragoiko mugatik hurbil zegoenez, gorago esan bezala, Nafarroaren eta Aragoiren arteko elkarrizketak egiteko eta itunak sinatzeko ere erabili izan zuten gaztelua. Gaztelu horretan izenpetu zuten Joana Nafarroako oinordekoaren eta Pedro Aragoiko oinordekoen arteko ezkontza-hitzarmena, 1333an. Blanka printzesaren eta Siziliako Martin printzearen arteko ezkontza ere gaztelu berean zehaztu zuten Karlos III.a Nafarroako erregeak eta Aragoiko Martin I.ak, 1402an. Dena dela, Karlos III.ak ondo baino hobeto ezagutzen zuen gaztelua, askotan joaten baitzen ehizaldiak zirela eta.\n1464an, Zaragozako Gorteetarako ordezkari nagusi izendatu zuten Fernando Katolikoa, gazteluan zegoela aprobetxatuz.\nGazteluan egin izan ziren konponketez Martinenak argitaratu dituen agiriak ere aberasgarriak dira, era berean, gazteluaren historia zehatzago jakiteko. Hona, beraz, data eta konponketa batzuk:\n- Dorre nagusia erortzeko zorian omen zegoen 1354an; puska handi bat bota egin behar izan zuten, beraz, berriro eraikitzeko gero: ¿¿gazteluaren arrisku handiarekin.¿\n- Beste harresi atal bat eraiki zuten 1356an, gaztelua alde guztietatik itxita uzteko: ¿Gaztelua harresiz inguratu: goian hiru tapia lerro jarri, eta bat gutxiago behean; eta aldamioak egin inguru guztian.¿ Aipamen interesgarria da hori, materiala eta neurria adierazteko erabiltzen baitu tapia hitza.\n- Aurrekoa bezain interesgarria da 1365eko beste hau ere: ¿¿urak hormaren tapia zulatu eta jaten zuela.¿ Berek tapia esaten zietenak buztinezkoak zirela, eta urarekin arazoak zituztela adierazten da agiri horretan. Gaina aldamioz edo egurrezko egituraz estaltzea beharrezkoa zela, beraz.\n- 1360ko lanei buruzko agiriaren arabera, bi harresi lerro ziren gazteluaren inguruan, ¿barruko harresia¿ baitio agiri horrek.\n- 1372an, oholesi bat egin zuten gazteluaren inguruan, txakurrak terraza edo zabaltzetara sar ez zitezen: ¿Adarrez eginiko itxitura gazteluaren inguruan, txakurrak terrazetara sar ez zitezen.¿\n- Dorre nagusiaz aparte beste hainbat txikiago ere baziren, dirudienez, inguruko harresian, Dorre zuria esaten zioten bat ere agertzen baita agirietan.\nCortesko gaztelua onik atera zen nonbait, Nafarroa konkistatu ondorengo suntsiketetan, ez da behintzat suntsituen zerrendetan agertzen.\nDena dela, Erdi Aroak berekin eraman zuen orduko gotorlekuaren garrantzia. Baina, harritzekoa bada ere, gazteluak gorde egiten zituzten, mugatik urrun egon arren.\nAna Nafarroa Benavides, Cortesko markesa, ondorengorik gabe hil zenez, herentzia kontuak argitu bitartean Felipe II.a erregea egin zen gazteluaren kargu, eta 1580an Aibarko Garzia noblea izendatu zuen gazteluzain. Maiatzaren 5ean egin zion Felipe II.ari leialtasun zina. Hona zer zioen bere zinean:\n¿Nik, Aibarko Garziak, zaldun eta handiki nobleak, zin egiten dut gure Jainko Jaunaren, Santa Maria haren amaren eta gurutzearen izenean, Kortesko gotorleku hau nire ahalmen guztiekin zainduko eta babestuko dudala errege jaunaren izenean, gazteluzain leial izango natzaiola, menpeko fidel eta esaneko, eta haren agindu oro beteko dudala.¿\nLeialtasun zinaren agirian agertzen denez, nahikoa egoera txarrean zegoen gaztelua, 1562an lan handiak egin zituzten arren: zurajeak ustelduta, itoginak¿. Berritzen hasi behar izan zioten, beraz, eta 1614 urtera arte iraun zuten konponketa lanek. Hori izan zen gaztelua jauregi edo erosoago bihurtzeko lehenengo urratsa. Baina aldaketarik handienak XIX. mendearen bukaeran egin zituzten, eta horiek dira gaur egun agerien dituen aldeak.\nGaztelua eta inguruko jauregiaren hegoaldea. (1999)\nEz dago gaztelua barrutik bisitatzerik, baina kanpotik ikustea ere merezi du.\nDorrez eta harresiz inguraturik dago gaztelua, eta gezi-leihoz zulaturik, harresia eta dorreak. Harriz egina da harresia; Erdi Aroa baino geroagokoa, ordea. Adreiluz eginak, berriz, dorreak, eta zilindrikoak, egituraz. Bi sarrera ditu gazteluak, iparraldetik edo elizako plazatik, bata, eta hegoaldetik, bestea; iparraldekoa baino txikiagoa, hori, baina armarridunak dira biak.\nEkialdeko partea, XIX. mendeko eraikina, estiloz neogotikoa da, baina XX. mendeko ukitu batzuk ere baditu.\nDorre nagusia da gazteluko multzoan diren eraikuntzetan garaiena, ikusgarriena eta interesgarriena. Behetik goraino berdina da, prisma egiturakoa, beraz, eta almenaduna. Hiru horma-bururen gainean eginiko buharda, txapitula edo gaztelu-begi bat du hegoaldeko horman. Hego-mendebaldeko izkina hondatzen hasia zuen, eta konpontzen aritu ziren 2002an.\nHegoaldetik begiratuta mendebaldeko muturrean dago dorre nagusia; oinarriak bakarrik ditu Erdi Arokoak. Atzean patio bat du, eta jauregia osatzen zuten eraikuntza atalak haren inguruan. Erdi Arokoa da patio horretatik dorrerako edo sarrera zaharrerako igarobidea ere, Nafarroako Monumentuen Katalogoa liburuan dioenaren arabera. Bada garai hartako soto bat ere. Erdi Aroko agiriek diotenez, putzu bat, labe bat eta hainbat bizileku ere baziren dorrearen inguruko esparruan.\nXVI. mendetik XIX. mendea bitarteko izara sail handia da gazteluan, eta horien artean aipatzekoa da XVI. mendearen azken hereneko bat. Rolan de Mois-ek margotua da, eta Aragoiko Alonso Villahermosa dukea irudikatzen du, 1462an Cortesko gaztelua eta herria jaso zituena.\nCatalogo Monumental de Navarra I. liburukian, 159/161 orrialdeetan agertzen dira deskribaturik izararik garrantzitsuenak, eta 8 argazki dakartza liburuak.\nHegoaldean, jauregiko lorategia parke publiko bihurturik dago gaur egun.\nDorre nagusiaren konponketa lanak hego-mendebaldeko izkinan, dorrearen hainbat xehetasunen artean. (2002)\nCortesko herrian bertan dago gaztelua, elizaren ondoan.


Raymond Queneau - Zazie metroan\nNondikotedatorkiratsau, pentsatu zuen bere artean Gabrielek, usain hura ezin eramanik. Alferrik duk, ez dituk garbitzen. Egunkariak berak aitortu dik, Pariseko ehun etxebizitzetatik hamaikatan ere ez zagok bainurik, ez duk harritzekoa, baina badituk horratik garbitzeko moduak. Inguruko hauek ez ditek ahalegin handirik egiten, ez horixe. Bestalde, ez zirudik hau Parisko krakatsuenen artean bereizitako jende-saila denik. Ez dik zentzurik. Halabeharrak bildu ditik hona. Ezin pentsa genezakek Austerlizko geltokian zain dagoen jendeak Lyongo geltokian dagoenak baino usain txarragoa dukeenik. Ez, ez dik zentzurik. Nolanahi ere, hau kiratsa.\nGabrielek zetazko mokanes bat, malba kolorekoa, atera zuen mahukatik eta sudurra estali zuen.\n— Nondik arraio dator kirats hau? —oihu egin zuen andere batek goraki.\nEz zen bere buruaz ari, ez zen berekoi horietakoa, ez. Ondoan zuen gizonari zerion lurrinaz ari zen.\n— Hau, andere maitea —erantzun zion Gabrielek hitzetik hortzera— Barbouze duzu, Fior etxeko lurrina.\n— Galarazi beharko lukete jendearen artean horrelako usain nazkagarria banatzen ibiltzea— jarraitu zuen atsoak bere eskubideez zeharo harturik.\n— Ongi ulertu badut, andereño maitea, hik uste dun hutsaren hurrengoa dela arrosen lurrina heurearen ondoan. Ba ez, oker habil, andereño maitea, oker habil.\n— Aditu duk? —esan zion andereak ondoan zuen gizon ttattar bati. Berekin larrutan iharduteko legezko paperak bete zituen berbera izango zen hura seguru aski—. Aditu duk, nola lotsa galdu didan urde zerri handi honek?\nTtakattanttoak goitik behera arakatu zuen Gabrielen piura eta, bere artean, idisko ederra zagok, baina honelakoekin arriskurik ez sekula, ez dituk alimaleko indar horretaz baliatzen ausartzen, koldarkeria hutsa lukek beren aldetik. Eta oihu egin zuen, harro-harro:\n— Aizak, astapotro, bai hi, kirats galanta darik, e?\nGabrielen hasperena! Indarra erabili behar, berriro ere. Biziki nazkatzen zuten horrelako gorabeherek. Beti berdin, giza jendeak mundua lehen aldikoz zapaldu zuenetik beretik. Beharrak agintzen zuen, ordea. Ez zen gainera bere errua, jende ahula mundu guztia inpromatzen saiatzen bazen etengabe. Halaz ere, azkeneko aukera emango zion euli hari.\n— Esan ezak berriro —bota zion Gabrielek.\nHarritu-edo egin zen ipotxa morroskoak jaramon egin ziola ikusita, eta berea hartu zuen honelako erantzuna itxuratzeko:\n— Esan berriro zer?\nHarrapa ezak hori, bere artean ttakattanttoak. Zoritxarrez, amorerik ez ispilu-armairuak: makurtu eta bost silabako monofasiko hau jaurti zion:\nDardariko batean jarri zen gizontxoa. Garaia zuen dagoeneko, garaia zuen hitzezko babes-ezkutu bat borobiltzeko. Hamalaudun alexandrotarretan plazaratu zen.\n— Lehenik eta behin, inork ez dizu ni hika tratatzeko baimenik eman.\n— Kakati —esan zion labur Gabrielek.\nEta besoa jaso zuen zaflako bat emateko imintzioan. Berehala igaro zitzaion ipotxari berriketarako gogoa eta lurrera bota zuen bere burua, jendearen hanken artera. Negarrez lehertzear zegoen. Haren zorionerako, trena geltokian sartu eta aldatu egin da ikuskizuna. Jende usaintsuak begiak zuzendu ditu, harat-honat, andanatan igarotzen hasiak diren bidaiariengana. Afera-gizonak datoz buru, urrats bizian, dokumentu-kartera eskuari itsatsita, beste puskarik gabe, bidaiatan gainerakoak baino askoz ere hobekiago moldatzen direla adierazi nahi duen ibileran.\nUrrunean ditu begiak Gabrielek; atzean behar ditek hauek, atoian, emakumeak beti atoian. Baina ez, ondo-ondotik agertu zaio neskato bat:\n— Zazie naiz eta zu osaba Gabriel, lepoa egingo nuke.\n— Huraxe eta bera —erantzun dio Gabrielek handiki doinuan—. Halaxe dun, hire osaba naun.\nBarrez hasi da neskatxa. Irribarre amultsu batez, Gabrielek besoetan hartu eta ezpainetaraino goratu du. Musua berak, musua neskatxak, eta berriro lurrera.\n— Usain ona duzu, haatik! —dio umeak.\n— Barbouze, Fior etxekoa —azaldu dio sendokoteak.\n— Jarriko al didazu ttantta bat belarri atzean?\n— Gizasemeentzako lurrina dun.\n— Horra, hortxe duk! —dio Jeanne Lalochèrek, etorria azkenean—. Kontu egin nahi hion, ba hortxe duk, horra!\n— Ez dun arazorik izango —dio Gabrielek.\n— Fio ote naiteke hitaz? Kasu egidak, ez diat familia osoak bortxatzea nahi.\n— Baina, ama, ongi baino hobekiago dakizu une egokian iritsi zinela azken aldian.\n— Nolanahi ere —dio Jeanne Lalochèrek—, ez dinat horrelako zerbait berritzerik nahi.\n— Lasai egon haiteke —dio Gabrielek.\n— Ongi. Elkar ikusiko diagu etzi berriro, seiak eta hirurogeiko trenerako. Bai?\n— Irteera aldean —dio Gabrielek.\n— Natürlich —erantzun du Jeanne Lalochèrek, gogoa beste nonbait duela—. Aizak, Gabriel, hire emaztea ongi beti ere?\n— Ongi beti, eskerrik asko. Ez dun gurera etorri behar?\n— Ez diat astirik izango.\n— Horrela da beti, morroiren bat duen guztietan —dio Zaziek—. Familiak ez dio batere axola orduan.\n— Hurren arte, maite. Hurren arte, Gaby.\nAlde egin zuen.\nAhotan hartu zuen Zaziek aurrekoa:\n— Txoratuta dago tipo batekin.\nGabrielek bizkarrak harrotu eta ez zuen deus esan. Maleta hartu zion Zazieri.\nZerbait esan zuen orduan.\nEta aurrera jo zuen, presaka, zetorkion guztia ezker-eskuin alboratuz. Atzetik zuen Zazie.\n— Osaba —egin zuen oihu—, metroa hartuko dugu?\n— Zergatik ez ba?\nGeratu egin zen Zazie. Geratu egin zen halaber Gabriel. Itzuli, maleta lurrean utzi eta azalpenetan hasi zitzaion neskatxari.\n— Ez, ez eta ez. Gaur, ezin. Greban zeuden.\n— Greban, bai. Metroa, hain paristarra den garraio hori, lurpean geratu dun lo, zulagailuz armaturik ibiltzen diren langileek ez dutelako lanik egin behar.\n— Zerriak! —hasi zen Zazie oihuka— Urdeak alaenak! Niri horrelakorik, niri!\n— Ez diten hiri bakarrik egin —esan zion Gabrielek, guztiz objetibo.\n— Bost axola dit! Niri gertatu zait eta horrek du inporta. Hain nengoen pozik, hain nengoen kontent, Zazie metroan paseatzen! Kaka putza, alajainkoa!\n— Etsi beste erremediorik ez dun —esan zion Gabrielek, hitzak, noizbehinka ohi zuen bezala, halako ukitu kantiarrez jantziriko tomismoz borobildurik.\nHonela argudiatu zion, ondoren, kosubjektibitate mailara igaroz:\n— Mugi hadi, gainera, berritsu hori! Zain dinagu Charles. Euskaraz zuzenean adieraz ez daitekeen frantses hitz-joko ezaguna, berdin ahoskatzen diren Charles attend («zain dago Charles») eta charlatan («berritsu») esamoldeen artean. (Itzultzailearen oharra)\n— A! Kontu zaharra hori! —oihu egin zuen Zaziek sumindurik—. Vermot jeneralaren oroitzapenetan irakurriak ditut horrelakoak!\n— Ez ba —esan zion Gabrielek—, ez ba! Charles lagunxarra dinat eta taxi bat din. Eta guretzat gordetzeko esan zionat, greba honetarako hain xuxen, aditzen? Goazeman, ba!\nMaleta hartu zuen berriro esku batean eta Zazie eraman zuen besteaz, arrastaka ia.\nHantxe zegoen Charles zain, bihotz negartien kronika irakurtzen astekari batean. Bila zebilen tipoa, urteak zeramatzan bere berrogeita bost udaberri loratsu haiek onez hartuko zizkion eme helgarri baten bila. Baina ergelegiak edo motzegiak iruditzen zitzaizkion beti kazeta hartan negar eta lantu agertzen ziren emakumeak. Zitalak eta zuriak. Lastoa bereizten zuen negarrezko habeetan eta emakume doilorrena aurkitu uste zuen panpina gaixoenagan.\n— Egunon, txiki —esan dio Zazieri begiratu gabe, aldizkaria ipurdi azpian kontu handiz egokitzen ari zen bitartean.\n— Ez dago gaizki, gurdi hau —esan du Zaziek.\n— Igo hadi —esan dio Gabrielek— eta ez hadi snob izan.\n— Popatik, snob! —erantzun dio Zaziek.\n— Badik grazia, ilobatxoak —esan du Charlesek, gakoa zuloan sartu eta motorrari eragiten ari dela.\nEsku mugimendu arin-bizi batez, taxi barrenean sartu du Gabrielek Zazie eta haren ondoan egokitu da gero.\nKexu da Zazie.\n— Zanpatu gabe gero! —oihu egin du amorruz beterik.\n— Polita zatorrek —adierazi du Charlesek labur bezain eratsu.\nAurrera doaz bidean. Gabriel paisaiaz arduratzen hasi da, hitz harro eta keinu handi.\n— A, Paris —esan du ozen eta ekarkor—, zeinen hiri ederra! Begira, ez al da guztiz ederra?\n— Bost axola niri —dio Zaziek—. Metroan ibili, horixe nahi nuen guztia!\n— Metroa! — marru egin du Gabrielek— Metroa!! Hortxe dun metroa!\nEta airean dagoen zerbait adierazi dio hatz batez.\nKopeta beztu du Zaziek. Ez da fidatzen.\n— Metroa? Metroa lur azpian da, metroa. —esan du mesprezuz— . Adarrik ez!\n— Hori —dio Gabrielek—, airekoa dun.\n— Orduan, ez da metroa.\n— Utzidan bukatzen —dio Gabrielek—. Zenbaitetan, lurpetik irten egiten din metroak, berriro ere sartzeko.\n— Kontuak dira horiek.\nEzinaren keinua egin du Gabrielek. Ondoren, hizketa beste ildo batera eraman nahian, bidean ikusitako zerbait adierazi du hatz batez.\n— Hara! —marru egin du berriro— Begira! Panteoia!\n— Zer ez dugun oraindik entzun behar! —dio Charlesek burua itzuli gabe.\nMantso doa Charles, neskatxak hiriko bitxiak ikusi eta aldi berean bere burua pixka bat jantzi dezan.\n— Ez ote da, ba, Panteoia? —galdetu dio Gabrielek.\nHalako trufa kutsua dario galderari.\n— Ez —dio Charlesek irmo—. Ez, ez eta ez. Hori ez duk Panteoia.\n— Ez, e? Zer da ba hori, hire ustez?\nTrufa doinu haren garratza laidotzat hartu du ia-ia taxizaleak; halaz ere, berehala aitortu du aurkariaren garaipena.\n— Ez zakiat batere.\n— Horra! Ikusten?\n— Baina hori ez duk Panteoia.\nSetatia baita Charles, hala eta guztiz ere.\n— Oinezkoren bati galdetuko zioagu —proposatu du Gabrielek.\n— Oinezkoak —erantzun dio Charlesek—, artaburu galantak denak.\n— Hori bai egia —dio Zaziek soseguz.\nBere horretan utzi du Gabrielek auzia. Aurkitu du, dagoeneko, bere arretaren lastoa non erre.\n— Eta hori —oihu egin du—, hori...\nKoinatuaren eurekaldi batek moztu dio hitza.\n— Azkenean! —ulu egin du—. Ikusi dugun hori ez zuan Panteoia, ez horixe, Lyongo geltokia zuan.\n— Balitekek —esan dio Gabrielek axolarik gabe—, baina txanda pasa zaiok horri, utz dezagun bere horretan. Orain, neska, begira eta esaidan ez ote den bikaina horrako arkitektura hori. Inbalidoak ditun...\n— Burutik hago ala? —dio Charlesek— Horrek ez dik ikustekorik batere Inbalidoekin.\n— Ongi zagok —dio Gabrielek—, Inbalidoak ez badira, esaiguk zer deabru den.\n— Ez nagok seguru —dio Charlesek— baina asko jota Reuillyko kaserna-edo izango duk.\n— Zuek —dio Zaziek urrikalkor—, gaizagaixo batzuk baizik ez zarete, biok ere!\n— Zazie —esan du Gabrielek, bere aukerako doinuen artean harroenaz batere nekerik gabe jabetu ondoan—, arazorik ez Zazie, nahi baditun Inbalidoak eta Napoleon handiaren hilobia benetan ezagutu. Neronek eramango haut bertara.\n— Popatik, Napoleon! —ihardetsi dio Zaziek—. Axola dit ba lodikote horrek, bere kapelu txoroa eta guzti!\n— Zerk axola din orduan?\nErantzunik ez Zaziek.\n— Hori ba —esan du Charlesek espero ez bezalako adeitasunez—, zerk axola din?\nA, esan du Gabrielek. Deus ere ez Charlesek. Hizketan segitu du ondoren Gabrielek eta berriro esan du: a!\n— Eta-noiz-arraio-bukatu-behar-du-greba-honek? —galdetu du Zaziek, hitz bakoitza basaki hanpatuz.\n— Ez zakinat batere —erantzun dio Gabrielek—. Ez naun politika zale.\n— Hori ez duk politika —dio Charlesek—. Babarrunak dituk horiek.\n— Eta zuk, jauna —galdetu dio Zaziek—, egin al duzu grebarik sekula?\n— Jakina, andereño. Ezinbestean, tarifak igoko badira.\n— Honelako gurditzarra ikusita, behera ere egin behar lizukete tarifa. Ez da benetan erraza izango okerragorik aurkitzea! Ez, horixe! Ez zenuen ba Marneko bazterretan aurkituko?\n— Laster gauden etxean —esan du Gabrielek egoera leundu nahian—. Horra kantoiko taberna.\n— Zein kantoi? —galdetu du Charlesek ironiaz.\n— Bizi naizen kaleko kantoia —erantzun du Gabrielek inozo.\n— Ez duk hori, ordea —dio Charlesek.\n— Nolatan? —eraso dio Gabrielek— Ez ote da, ba, hori nik diodan taberna?\n— Et, et, et! —sartu da Zazie tarteko—. Ez zarete berriro hasiko, ezta?\n— Ba ez, ez duk hori —erantzun dio Charlesek Gabrieli.\n— Arrazoi duk —esan du Gabrielek ostatu paretik igarotzen ari direla—. Ez nauk sekula taberna horretan sartu.\n— Aizu, osaba —galdetu du Zaziek—. Horrelako petralkerietan hasten zarenean, zer da, nahita ala nahi gabe?\n— Hiri barre eragiteko dun, neska — erantzun dio Gabrielek.\n— Ez kezkatu —dio Charlesek Zazieri— Ez din nahita egiten.\n— Ergel galanta —esan du Zaziek.\n— Egia esan —dio Charlesek— nahita egiten du batzuetan eta nahi gabe besteetan.\n— Egia esan! —oihu egin du Gabrielek (keinua)— Egia zer den jakingo bahu bezala! Mundu guztiak egia zer den jakingo balu bezala. Hau (keinua), kartoiharria duk, guztia: Panteoia, Inbalidoak, Reuillyko kaserna, kantoiko taberna, dena! Kartoiharria, aditzen?, kartoiharria!\nEta honela bukatu du, abaildurik:\n— Hau mixeria!\n— Zer, gelditu eta bixigarri bat hartuko al dugu? —galdetu du Charlesek.\n— Ez duk ideia txarra.\n— La Caven?\n— Saint-Germain-des-Présen? —galdetu du Zaziek, irabioan dagoeneko.\n— Ez ba, neska! —dio Gabrielek— Nolatan gogora dakinake horrelakorik? Ez zagon hori baino modaz paseago dagokeen alderik.\n— Adierazi nahi baduzu ez dudala mundua ezagutzen —esan dio Zaziek—, jakin ezazu nire aldetik artaburu galanta egina zaudela.\n— Aditu duk? —esan du Gabrielek.\n— Zer nahi duk —dio Charlesek—, belaunaldi berria duk.\n— Popatik, belaunaldi berria! —dio Zaziek.\n— Ongi, ongi —dio Gabrielek—, ulertu dinagu. Kantoiko tabernara joango bagina, e?\n— Benetako kantoiko tabernara? —galdetu du Charlesek.\n— Bai —dio Gabrielek—. Eta gero afaritan geratuko haiz gurekin.\n— Ez al ginen ba horretan?\n— Orduan, ba..., berretsi egiten diat.\n— Ez zagok berretsi beharrik. Ez ote ginen horretan?\n— Ez hadi horrela jarri. Gogora ekarri nahi izan diat, ez ahanzteko.\n— Ez diat, ordea, ahantzi.\n— Baina, zer da hau? —moztu du Zaziek— Egingo ote dugu noizbait trago hori?\nGabriel erraz eta zauli atera da taxitik. Hirurak dira dagoeneko mahai baten inguruan, espaloian. Neska zerbitzaria hurbildu zaie, axola gabe. Bere nahia argitu du Zaziek hura mahaira orduko:\n— Kokakola bat.\n— Ez dugu —erantzun dio zerbitzariak.\n— Horixe besterik ez geninan behar! —oihu egin du Zaziek—. Hau ote da ezagutu behar dudan mundua?\nSutan dago neska.\n— Niri ardo bat ekarridazu —dio Charlesek.\n— Eta niri granadina bat —dio Gabrielek—. Eta hik? —galdetu dio Zazieri.\n— Esan dizut lehenago: kokakola bat.\n— Esan diten ba, ez dagoela.\n— Kokakola nahi dut, horra!\n— Nahi bai, nahi dun —esan dio Gabrielek, pazientzia handia erakutsiz—, baina ez zagon, ongi asko dakin hori.\n— Zergatik ez duzue? —galdetu dio Zaziek zerbitzariari.\n— Pze! (keinua).\n— Ez huke panaxe-erdi bat hartuko? —proposatu dio Gabrielek.\n— Kokakola bat nahi dut, ez besterik!\nGogoetan geratu da mundu guztia. Izterrari hazka hasi da zerbitzaria.\n— Badute aldameneko taberna horretan —esan du azkenean—, italiarrarenean.\n— Ongi —dio Charlesek—, noizko ardo hori?\nBila abiatu da zerbitzaria. Deus esan gabe, zutitu eta bat-batean desagertu da Gabriel. Laster da berriro, bi lasto luze agerian dituen botila lepamehe bat eskutan. Zazieren aurrean utzi du.\n— Hemen dun, neska! —esan du ahots handi.\nTxintik esan gabe, eskutan hartu du Zaziek botila eta ahoaz hasi da tutuekin jostatzen.\n— Ikusten? —dio Gabrielek bere lagunari—. Ez duk hain zaila. Umeekin, aski duk zer nahi duten jakitea.\n© Raymond Queneau\n© itzulpenarena: Joxan Elosegi\n"Raymond Queneau / Zazie metroan" orrialde nagusia


Nola aurkitu marketin kanal berriak | Martech Zone\nNola aurkitu marketin kanal berriak\nAsteartea, urtarrila 21, 2014 Asteartea, urtarrila 21, 2014 Savannah Marie\n"Oso leku atsegina zen bertan egoteko beste guztiak hara joaten hasi ziren arte". Hipsterren artean ohikoa den kexa da. Merkaturatzaileek frustrazioa partekatzen dute; hau da, "cool" hitza "errentagarria" hitzarekin ordezkatzen baduzu.\nMarketin kanal bikainak distira galdu dezake denborarekin. Iragarle berriek zure mezutik arreta kentzen dute. Kostuen igoerak inbertsioa gutxiago irabazten du. Erabiltzaile arruntak aspertu eta larre berdeagoetara joaten dira. Zure marketineko jarduerak errentagarri izateko, batzuetan gauza bera egin behar duzu.\nZorionez, publizitate aukera berriak sortzen ari dira denbora guztian. Epe luzera ez dira guztiak irabazleak izango, baina apustu onak aurkitzeko modu bakarra haiei adi egotea da. Hona hemen marketin kanal berriak aurkitzeko eta zure marketin nahasketa freskatzeko egin ditzakezun gauza batzuk.\nInternet hain da zabala, inork ezin duela guztia eskaneatu. Web jarraitzaileen tresna on batek bisitariak zure webgunera nola etortzen diren esango dizu, baina alde egitean nora joaten diren ere jakin nahi duzu. Baliteke zure bisitariek oraindik ezagutzen ez dituzun guneak bisitatzen aritzea, beraz, jarri programa bat beraien portaera jarraitzeko zu bisitatzen ez dutenean.\nGaur egungo teknologia orain arte bakarrik doanez, agian informazio hori modu zaharrean bilatu beharko duzu. Bisitariek estekak argitaratzen badituzte, begiratu gune horiek. Jakin nor gustatzen zaien eta jarraitzen duten. Begiratu Pinterest-en eta Instagram-en dituzten argazkiak. Prozesu inperfektua da kasurik onenean, baina nora joan behar duzun jakingo duzu gutxienez, batez ere zure bisitaririk aktiboenak jarraitzen badituzu.\nEgiaztatu Eduki Iturriak\nWebgune berri gehienek dagoeneko edukiak merkaturatzeko plana dute, hau da, blogak eta bideoak optimizatu dituzte dagoeneko gakoen bilaketetarako (gutxienez, ondo egin badute). Eduki berria bilatzen ari zaren hurrengoan, egiaztatu gogokoen dituzun aukeren iturria eta gehitu gune horiek balizko kanal berrien zerrendara.\nProzesua azkartzeko, arreta jarri eduki onak modu koherentean argitaratzen dituzten iturrietan. Hasi eduki hau zure webgunetik lotzen, eta denborarekin mesedea itzultzeko eskatu ahal izango diozu guneari. Gainera, neurtu esteka horietako klik tasak. Bisitari asko erakartzen dituzten guneak zoru emankorra izan daitezke irtenbide berrietarako.\nZure lana ondo egiteko, munduan zer gertatzen den eta zer joera eta berrikuntza berri datozen jakin behar duzu. Komunikabideak leku bikaina da biak ezagutzeko. Egiaztatu egunkari, interes orokorreko gune eta industriako argitalpenen nahasketa, joera berriak, jokalari berriak eta marketin aukera berriak ezagutzeko.\nEgin normalean egiten duzuna: eskaneatu izenburuak eta gelditu zerbaitek deitzen duenean. Desberdintasun bakarra beste helburu batekin eskaneatzen ari zaren da. Berrikuntzak jakin beharrean, aztertu istorio bakoitza, aldaketak zure marketin estrategian eragina izango duen jakiteko. Luzeegia bada, eman izena RSS iturrietan eta bidali izenburuak.\nBegiratu Hasi Besterik\nInoiz izan al duzu momentu librea eta buruan sartu zaizun guztia arakatzen hasi zara? Batzuentzat denbora hiltzeko modu bat da. Beste batzuentzat, galdera nahasi bati erantzuteko modu azkarra da. Zuretzat, marketin kanal berri batekin estropezu egiteko modua izan daiteke.\nHartu egunero ordu bat edo gehiago edozer gauza bilatzen, tontakeria edo zentzugabea izan arren. Nahi izanez gero, idazketa librearekin has zaitezke. Apunta itzazu burutik pasatzen zaizkizun pentsamendu guztiak eta bilatu zer idatzi duzun. Bilaketa batzuek ez dute asko balioko, baina beste egun batzuetan eduki ideia bat bultzatzen duen zerbait aurkituko duzu, estekak sortzeko aukera bihur daitekeena.\nMarketin planik ez da errentagarria izaten. Ez bakarrik eseri eta emaitza bikainak gozatu; jarraitu marketin bide berrien bila eta zahartu ez den marketin estrategia eraiki.\nTags: komunikazioamerkaturatzeko bideakkanal anitzeko marketinagizarte sareakTeknologia\nSavannah Marie freelance idazlea eta lineako marketin zalea da. SEO, lineako marketina eta gizarte joerak jarraitzeaz arduratzen da. Jarrai iezaiozu Twitter Google+.\nUserZoom: erabilerraztasun eraginkorra eta bezeroen ikerketa\nGarrantzitsuak diren Marketin Metrikak


Bielsa, bertsolari! - GARA\nEdorta JIMENEZ ORMAETXEA Idazlea\nUrriaren 2a, astelehena. Udaren hondarretan eguraldi zoragarria Mundakan. Hor doan hori Marcelo Bielsa da. «Marcelo!». Dei egin diogu. Argazkitarako gurekin jarriko den, eta baietz. Elkarri lepora besoak eta irribarrea ezpainetara, Rosarion egona naizela diotsot. «Hara!», berak. «Che Guevararen sorterria», nik. Eta «Newell's!», erantzun berak. Artean ez nekien Marcelo Gernikako Klarisen komentura etorri izaten den kontu hori. «Azken urteotako Athletic-ik hoberena Marcelo!», esan genion argazkietarako han paratu ginenok. Aho batez. Lehenago zapatuan Anoetan bi eta bat nagusitzen gentozen.\nGaur, otsailak zortzi dituen honetan, elur arin bezain ekinkor batek esan digu egun on Mundakan. Bardako ilbetearen ederra datorkit gogora. Urte erdi igaro da Bielsa argazkitarako besoetan hartu genuenetik. Tarte honetan Athletic Kopako finalerako sailkatuta, horra. Noren aurka jokatuko duen, horrek ez digu ardura. Bielsaren mutilak edozein aurkariri aurpegi emateko gai dira. Horretan ez dute Guevararen izpiritutik ezer ments. Eta Bielsak berak gerrillariaren ezaugarri bi behintzat baditu. Futbola den gudaren ezagutza eta horretan taldearen agintean jarduteko karisma. Horraino, ostera, Bielsaren gerrillari antza, eta gerrillaren antzea. Partida gehienetan taldea guda-zelaiaren jabe egiten da, eta jabetza horretan sendo dotore jokatzen du.\nOtsailaren 7a, bada. Carlos Pousok ere ondo gogoan gordeko duen eguna. San Mameseko zelaia ia ezin hobean bere mutilek futbolean badakitela erakutsi zuenekoa. Lehen mailakoek eurei sei sartu, bai, baina eurek bi! Aritmetika guztien gainetik zein azpitik, finalera begira Athletic Mirandes taldearen zordun geratu da. Justizia poetikoaren aldetik bederen. Ahulari sei sartu dionak, zenbat sartu behar dio indartsuari, ahulak sei horiek irain edo laidotzat har ez ditzan. Partidaren herena artean jokatu barik Athletic hiru eta huts irabazten zihoanean menderatuarekiko enpatia piztu zen nigan. Ez, ezin izango nukeen gure gol gehiago jasan! Zorionez, Mirandesek bere lehena sartu zen. Bigarrena ere bai azkenean. Horrezkero gureei finalean nagusitzea dagokie. Justiziaren alde. Ni neu agian Mirandan izango naiz partida ikusten. Noiz?\nMaiatzeko egun batez, zein izango den ez dakiguna hain suertez. Ezta non izango den ere. Horra LFP delakoak guztiokin egiten duen zuzengabekeria! Badiot, ni neu Mirandan izango naiz, agian. Bitartean, futbolean benetan agintzen dutenak zaleon pazientzia etsipeneraino luzarazten saiatuko dira. Negozioa, amigo!\nBitartean taldearen jokoaz gozatzen eta Marceloren prentsaurrekoekin atsegintzen segituko dugu. Konfiantzazko nire tabernariak dioenez, esaten dituenak bertsotan esatea baino ez ei du falta. «Bielsa? Bertsolari hutsa!», diost.\nEz orain eta ez gero, Marcelori hemen inork ez dio hirugarren edo laugarren hizkuntza ikasteko eskatuko. Bereak bi ditu, eta bietan egiten du zoragarri. Futbolekoan handienen pare eta gaztelaniaz Julio Cortazarrek miresteko moduan. Carlos Pouso bera ez zaio ez batean eta ez bestean atzean geratu. Futbolaren literaturarako pasarte gogoangarriak, azken asteotan biok eman dizkigutenak. Horiengatik, eta batez ere futbolari beronen jatorrizko proletario duintasuna itzultzeagatik, mila esker bioi!


Droga azterketek erakusten dute posible dela adin biologikoa alderantzikatzea - BGR - TELES RELAY\nHOME » SCIENCE »Droga-probek erakusten dute posible dela adin biologikoa alderantzikatzea - BGR\nDroga azterketek erakusten dute posible dela adin biologikoa alderantzikatzea - BGR\nTELES RELAY 10 irailaren 2019\nDenboraren amaiera infinituak bizitza kostatuko zaigu edo gutxienez hori da espero dugun errealitatea. Gazte Iturri mitikoaren aurkikuntza alde batera utzita, ezin dugu ezer egin zahartzaroan, baina droga-azterketa berriek iradokitzen dute hori azkenean alda zitekeela, eta emaitzek are gehiago harritu zituzten esperimentu horiek egiten ari ziren zientzialariak.\nDuela gutxi argitaratu da Zelula zahartzea agerian uzten du hazkunde hormonen eta drogen erregimen zehatz bat itxura itxaropentsua pertsona baten adin biologikoa berraztertzeko. Ikerketa oso eskala txikian egin da, helduen bederatzi parte-hartzaile baino ez dira eta kontrol taldeik ez, baina emaitzak interesgarriak dira.\nUrte oso batez, boluntarioen talde txikiak hazkundea barneko drogen aurkako tratamendu programa zorrotz bat jarraitu behar zuen. diabetesa tratatzeko erabiltzen den hormona eta droga pare bat. Bere adin biologikoak - pertsonaren genetikan aldaketak neurtzen dituztenak, eta normalean erabiltzen dira bere gorputzaren adina bere adin kronologikoa zehazteko - alderatzeko helburuetarako.\nEsperimentua amaitu ondoren, gizabanakoen adin biologikoak duela urtebete hasi baino urte eta erdi inguru gazteagoak zirela zehaztu zen eta horrek esan nahi du 2,5 urte baino gazteagoak zirela ez ziren proben amaieran egongo. Adin biologikoaren beherakadak entseguak amaitu ondorengo sei hilabeteetan iraun zuen.\n"Erlojuaren atzerapena ikustea espero nuen, baina ez atzerakada", esan zuen Steve Horvath genetistak ikerketan parte hartu zuenak. adierazpen bat. "Pixka bat futurista iruditu zitzaidan".\nEmaitzak nabarmenak dira, baina gogoan izan behar da azterketa hau zein txikia zen. Lagin txiki batekin horrelako tratamenduaren eraginkortasunari buruz ez da epai irmoik egin behar, eta ikerlariek hainbat aldiz adierazi dute beren artikuluan. Hala ere, aurkikuntza zirraragarria da, zalantzarik gabe, ikerketa gehiago merezi duena.\nIrudi iturria: Heinz Schmidbauer / imageBROKER / Shutterstock\nZientzialariek eguzki artifizialak sendagai bihurtzen dituzten hosto artifizialak eraiki dituzte


Berritzegune B07 Getxo | Haur Hezkuntza-Educación infantil\nPosts filed under ‘Berritzegune B07 Getxo’\nIkasblogak 2014: Proiektuetan oinarritutako ikaskuntza\nGaur egon naiz Ikasblogak 2014 jardunaldian. Zoritxarrez, ez naiz urtero egon, baina distantzia horrek aukera eman dit lehenengo edizioa gogoratzeko. 2007ko ekainaren 28an blogosferarekin nire lehenengo harremana izan nuen, apur bat kasualitatez, aitortu behar dut. Getxoikasblogak jardunaldia nire berritzeguneak antolatzen zuen, baina nire papera bakarrik izan zen hitzaldien grabaketaz arduratzea. Garai hartan bloga hitza inoiz entzun nuen, baina hor bukatzen zen nire ezaguera. DBHko irakasleen esperientziak ezagutu genituen, baina gehien harritu ninduena ikasleak ere hor egotea izan zen, irakasle eta aholularien aurrean, beraien idazle esperientzia gurekin partekatzeko. Niretzat hori izan zen motibaziorik handiena nik ere, tresna berri horietan, murgiltzen hasteko. Handik hilabete gutxira blog hau sortu zen, ilusioz beteta, haur hezkuntzako etapan ere komunikazio tresna berri hau erabiltzeko bideak aztertzeko.\nUrteak pasatu dira baina, nire ustez, gaur garbi geratu da oraindik bloga izan daitekela oso tresna aproposa edozein etapako ikaste prozesuan, bai arlo eta gaitasun anitzak lantzeko, baita komunikazioa bultzatzeko ere. Are gehiago, ikasleen adinak eta landutako gaiak oso ezberdinak izan arren, esperientzia guztietan ideia bat errepikatu da: XXI. mendeko hezkuntza Proiektuetan oinarritutako ikaskuntza izan behar da (Aprendizaje basado en proyectos o problemas, Problem-based learning).\nHaur hezkuntzan ere, Itziar Blancok gaur eta hainbat aldiz azaldu duen bezala, bloga izan daiteke Proiektuetan oinarritutako ikaskuntzaren laguntzaile aparta, batez ere komunikazioa eta partaidetza indartzeko: familiak, ikasleak, irakasleak…\nGure aldetik, Getxo eta Leioako berritzeguneen arteko Haur hezkuntzako mintegikideen artean sarea sortzeko eta blogaren erabilera bultzatzeko, duela bi urte proposatu genuen B07-B08 Haur hezkuntzako gelak blogan parte hartzea. Helburua zen mintegiko gaiari lotutako jarduerak partekatzea eta, bide batez, blogari beldura kentzea. Irakasle gehienak bloga kudeatzen ez jakin arren, sarrerak egiten hasi ziren eta pixkanaka pixkanaka sarrerak ornitzeko oinarrizko tresna batzuk ere ezagutzen hasi ziren. Datorren ikasturteari begira, blogarekin jarraitzeaz gain, gure asmoa da mintegiko gaia Proiektuetan oinarritutako ikaskuntza izatea. Bestaldetik, Gurelandareak blogaren helburua da, izenak adierazten duen bezala, landareen inguruko proiektuak partekatzea.\nOraindik pauso txikiak eman ditugu beste batzuekin alderatuz, baina, poetak esan bezala, se hace camino al andar… y, al volver la vista atrás, se ve la senda que nunca se ha de volver a pisar. AMÉN. Hau da, horrela izan dadila.\n2014/06/26 at 19:24 Deja un comentario\n2011/12/24 at 12:02 Deja un comentario


“Zutik!” filma, adiskidetasuna eta naturaren defentsa sustatuz | Nontzeberri\nHasiera/IKUS-ENTZUN/“Zutik!” filma, adiskidetasuna eta naturaren defentsa sustatuz\nBaleuko SL ekoiztetxeak Mexikoko Polar Estudio eta Brasilgo Tortuga Estudios ekoiztetxeekin elkarlanean ondutako Zutik! filma hilaren 22an egongo da ikusgai Euskal Herriko zinematan, jatorrizko bertsioan, euskaraz. Proiektua duela lau urte sortu zen baina pandemiaren erruz dena bertan behera gelditu zen, eta hiru herrialde ekoizleen arteko elkarlana korapilatu egin zen. Baina orain argia ikusi du.\nZutik! lanak eskuzabaltasuna, adiskidetasuna eta naturaren defentsa sustatu nahi ditu, baina era berean, egungo gizarte modernoak teknologiarekiko duen gehiegizko lotura, eta naturarekiko duen deskonexioa lehen planora ekarri nahi ditu.\nFilmak bi munduren istorioa kontatzen du. Batetik, iratxoek osatzen eta zaintzen duten mundu koloretsua, zuhaitzez eta landarez jositakoa, eta bestetik, gizakien hiria dago, porlanak, kutsadurak, keak eta teknologiak hartutako eremua.\n“Ingurune naturaletik gero eta urrunago dagoen mundu global honetan, bada oraindik zuhaitzei buruzko istorioak kontatzen dituenik. Iratxoak, gure irudimenari ihes egiten dioten botereak dituzten izaki fantastikoak bizi dira bertan. Zuhaitzeko hazia ernetzen den unetik beretik, iratxo bat jaiotzen da. Bere patuak betiko lotuta geratzen dira. Edo, behintzat, elezahar zaharrenek hori kontatzen dute.\nBaina, zer gertatzen da hiriko zuhaitzekin? Orain arriskuan daude. Zuhaitzak bota nahi dituzte eta horiekin batera bertan bizi diren iratxoak ere desagertuko dira. Laguntzeko modu bakarra dago. Zutik eustea”.


Lizarrako Mintzakide taldeak jolasa proposatzen |\n← Gartxot filmaren emanaldia Lizarran; EHE-ren hausnarketa.\nEuskararen Ordenantza proposamena Lizarrako Kultura eta Euskara Batzordera. Hedabideetan izan duen oihartzuna. →\nLizarrako Mintzakide taldeak jolasa proposatzen\nPosted on 2012/12/20\tby lizarbeibar\nLizarrako Remontival Mintzakide taldean ezusteko bisita izan zuten pasa den astelehenean. Ikusi argazkian bisitariaren gorbata dotorea eta alkandora ederra, punta-puntako teknologia erabili da berau irudikatzeko! Dena den, Remontivaleko mintzakideek jolas bat edo galdera bat planteatu nahi dizuete:\nNor da bisita egin duen gizona? Pista bat(zuk), liburu baten protagonista da edo, behintzat, horrela imaginatzen dute Mintzakide taldean.Taldeko batzuei asko gustatzen zaie liburu hori eta duela gutxi idatzi zen, nahiko berria da, eta, Maritxuk esaten duenez, ez da gizonentzako liburua. Bukatzeko, Mintzataldearen iritzian, filma edo serie bat eginen balute, aktoreak argazkikoa izan beharko luke, bestela boikota eginen liokete. Zuek zer uste duzue?\nBadakizue nor den? edo zein liburutako pertsonaia beharko lukeen? Galderari erantzuteko, idatzi erantzun bat blogeko sarrera honetan edo bidali e-posta lizarbeibarmintza [a bildua] gmail [puntu] com-era. Ongi izan eta anitz mintza!\n2 erantzun Lizarrako Mintzakide taldeak jolasa proposatzen -ri\nEdurne -k dio:\nOso ongi! Zorionak, bigarrena izan zara! Besteak e-postaz egin baitu erantzun.


Unzue, Iordanov, Amatriain eta Soriaren debuta Tafallan, besteak beste - EMAIONK\nUnzue, Iordanov, Amatriain eta Soriaren debuta Tafallan, besteak beste\nBy Jon Arakama on 2018-01-08\nNuñezen Espainiako txapelketa enkante bidez erabakiko da non eta noiz jokatu\nKartel paregabea prestatu du Kanku Eguzkizak, otsailaren 10ean, Tafallan jokatuko den ekitaldirako: Iordanov, Amatriain, Unzue, Etxarte eta David Soriaren debuta profesional mailan, besteak beste.\nCesar “Bam-Bam” Nuñezek Espainiako pisu ertaineko gerrikoa jokatzea zen lehen asmoa, baina Federazioaren mugimenduek ezinezko bihurtu dute lehia hori egun horretan jokatzea; enkante bidez erabakiko da non eta noiz jokatuko den “Bam-Bam” eta Damian Biachoren arteko guda.\nMiamin Yuniel Dorticos munduko txapeldunarekin sparring egitetik dator Marin “Aizkora” Iordanov; ordainduzko boxeoan bost borroketatik lau irabazi ditu Burlatakoak; errekor txukunarekin aurkezten da, beraz.\nAnder Amatriain ere txukun dator; bi eta hutsekoarekin. Pasa den urtean Anaitasunan egin zuen debuta nafarrak, eta boxeolari sendoa eta teknikoa dela erakutsi zuen. Asier anaiak amateur mailan borrokatuko du egun berean, Unai Arroioren aurka.\nDavid Soriak lehen aldiz borrokatuko du profesionaletan. Urteetan amateur mailan erreferente bat izan ondoren, interes handia piztu du gerlari honen debutak.\nHorrez gain, Nafarroako K1eko txapelketa jokatuko dute Adrian Rebolek eta J.A Cenborainek. Andres Unzuek, afizioaren miresmena irabazten ari den borrokalari gazteak, Toufik Azi marokoarra izanen du aurrean, eta Izan Ibiricu (Nafarroako K1 txapelduna, junior mailan) Edgar Teixeiraren aurka borrokatuko da.\nKartela ixteko, Kevin Molina eta Iker Azparren lehiatuko dira Kick Boxingeko araupean, eta Arte Martzial Mistoetan, nola ez, Ricardo Etxarte gudari handia lehiatuko da.


Zinemaldiak eta Zuricheko Zinemaldia ekoizpen independenteetarako merkatu bat antolatu dute\n20 titulu berri inguru aurkeztuko dira irailaren 25etik 28ra bitartean zinema azoka honetan\nZuricheko Zinemaldiak, Donostiako Zinemaldiarekin batera, ekoizpen independenteentzako merkatu zinematografikoa antolatuko du. Azoka Zurichen izango da irailaren 25etik 28ra. Bertan, 20 titulu berri aurkeztuko dizkiete erosleei eta jaialdietako programatzaileei Zuricheko merkatuko proiekzioetan.\nEkimenaren helburua zinemaren mundua suspertzea eta bertako agente garrantzitsuenak Suitzako hirian biltzea da. “Ekimen honekbalio izatea nahi dugu, ikusi ezin izan diren filmak erosle eta banatzaileen aurrean erakusteko eta zinemagintzaren biziberritzeari gure alea emateko”, azaldu du Jose Luis Rebordinos Donostiako Zinemaldiko zuzendariak.\n“Egungo munduko pandemia dela eta, balio artistiko handiko film independiente asko ezin izan ziren merkatuetan estreinatu, eta orain zinema aretoetan ere estreinaldirik gabe gertazeko arriskua dago”, gaineratu du Christian Jungen Zuricheko Zinemaldiko zuzendari artistikoak.\nGainera, merkatuaren ondoan, Zurick Summitek industriako aktore nagusiak bilduko ditu. ‘Boutique Conference’ saioak nazioarteko eta nazioko ekoizleak, zinema, telebista eta entretenimenduko exekutiboak eta enpresa teknologiko eta finantzarioak bilduko ditu.\nMerkatuan parte hartzen dutenek ideak online trukatu ahal izango dituzte Zuricheko Zinemaldiko Who is Who direktorioaren bidez eta banakako bilerak antolatu ahal izango dituzte. “Merkatua ekimen paregabetzat hartzen ari gara, oraindik gure bidea aurkitu ez dugun mundu honetak”, azaldu du Reta Guetg, Zuricheko Zinemaldiko Industria arduradunak.\nErosleek, salmenta-agenteek eta jaialdietako programatzaileek merkaturako sarbide gehigarri bat jasoko dute, Industriako akreditazioarekin. Akreditazioak online eska daitezke irailaren 17ra arte.


Noticias de Talaieroa, Columnistas. Deia, Noticias de Bizkaia\n20/02/2018 - Talaieroa - Erramun Osa\nEz da oraingo kontua, iraganetik datorren auzia baizik. Horrela, Macron Frantziako Errepublikako presidenteak Korsikara egin berri duen bisitan “Frantziako Errepublikan hizkuntza ofizial bakarra dago eta hori frantsesa da;elebitasuna ez da koofizialtasuna” berretsi du. Ondorioz, ez du heldulekurik eskaini korsikeraren ofizialkidetasuna onar-tzeko. Izan ere, aditzera eman duenez, hizkuntza-aniztasunak herritarrak desberdintzen [...]\n13/02/2018 - Talaieroa - Erramun Osa\nGogoan dut umetan, euskarak ospe eta hiztun gutxiago zituenean, euskararen balizko zahartasunaz esaten zitzaizkigunak. Horrela, aditzera eman zigutenez, euskara Neolito sasoiko hizkuntza zen, edo zaharragoa. Eta hori egiazta-tzeko, “aizkora” eta gisako berbak erabiltzen ziren frogagiritzat. Izan ere, hitz horren balizko etimologiari tenk eginez, harri landuzko tresna da aizkora delako hori eta... jakina denez, jada gure [...]\nPentsiondunak duintasun eske\n06/02/2018 - Talaieroa - Erramun Osa\nGurasoek erretiroa hartu zutenetik errepikatzen den kontua da. Urtero, lehenbiziko asteetan, Gizarte Segurantzak gutun bat igortzen die hilean jasoko duten pentsioaren zenbatekoa aditzera emanez... eta errepikakorra da egiten duten keinua hilean jasoko duen horrek izango duen aldaketaren berri jasotzean, bai eta bidalitako gutunak, gutun-azalak zein bestelakoek kostu are handiagoa dutela baiezta-tzean... eta iraingarria da, [...]\n30/01/2018 - Talaieroa - Erramun Osa\nGure artean nonahi eta nolanahi zabalduta dagoen Ikerketa, Garapena eta Berrikuntza kontuari hainbatetan bihotza, engaiamendua, kontzientzia, elkartasuna, enpatia, hurbiltasuna... hots, arima falta zaiola azpimarratu zuen Jose Ramon Barea aktore, zuzendari eta ekoizle ezagunak igande honetan, Sabino Arana Sarietako bat jaso zuen unean. Ez du arrazoirik falta! Nioen nire baitan. Beharbada, bizitzea tokatu zaigun gizarte moderno [...]\nBakoitzak bere zoroa bizi du!\n23/01/2018 - Talaieroa - Erramun Osa\nnorbaitek jan zuen ustea, lau haizeetara barreiatu zuena Kataluniako Gobernua desegin eta hauteskundeak deituz gero, ustez isila zen gehiengoak irabaziko zuela zioena. Jada inork gutxik aipatzen du Estatuko hedabide batzuek -atzealdean interes ekonomiko eta politiko nabarmenak dituztenak- nolanahi sartu nahi izan ziguten ziria. Kontua da, indar korrelazioa ia bere horretan manten-tzen dela... Bidean, ordea, neke handiz eraikitakoa [...]\n16/01/2018 - Talaieroa - Erramun Osa\nGaur egungo belaunaldiei galdetuko bagenie euskararen batasunaz, horrek euskara biziberritzeko ekarri duenaz... gure garapen politikoa, linguistikoa eta kulturala ahalbidetzen duten bestelako euskarri eta gainegiturez, beharbada ez lirateke gauza izango duten garrantzia azpimarratzeko, ez eta jatorriaren nondik norakoak azaltzeko. Akaso, garena hezurmamitzeko erabakigarriak diren zimentarri horiek alboan dituztela jaio eta [...]\n10/01/2018 - Talaieroa -\nIbon Urrengoetxearen heriotza eragin zuten adingabeen portaera ulertzea ez da erraza... ez eta gertaeraren berotasunean, adingabeen erantzukizun penala arautzen duen Lege Organikoa aldatu behar dela iradoki-tzea ere. Nago, ezer gutxi konponduko dugula adingabeei erantzukizunak eskatzeko adin-tartearen zirimolan murgiltzen bagara, zuztarreko arrazoiak agerian laga eta konpon-tzen saiatu gabe. Izan ere, adingabe horiek, beraien [...]\n26/12/2017 - Talaieroa - Erramun Osa\nkataluniako hauteskundeak deitu aurretik, Kataluniako Parlamentuak baliatu dituen prozedurak eta, horien altzora, hartu dituen zenbait erabakik, eztabaidagarriak ez ezik, kolokan ere jarri izan dute horien zilegitasuna, bai eta aurrerabidea ere. Demokrazian kontua ez baita erabaki bakoitzaren atzealdean gehiengoa eskuratzea bakarrik, horiek lortzeko egiten diren urratsek ere badute beren garrantzia, halakoetan erabakigarria [...]\n19/12/2017 - Talaieroa - Erramun Osa\nGaur biharkoa bultzatu. Halaxe dio Sabino Arana Fundazioaren goiburuak... Eta erara dator, amaitzear dagoen 2017. urte honetan. Izan ere, aurten bete baitira 100 urte abertzaletasun demokratikoak udalez gaindiko herri-erakunde baten agintea eta gidatzeko ardurak eskuratu zituenetik, 1917ko martxoaren 11n eginiko hauteskundeak irabazi ondoren. Ondorioz, Balmasedako barrutitik aukeratua izan zen Ramon de la Sota Aburto izan [...]\nSormenaren eta biziberritzearen lurraldeaz\n12/12/2017 - Talaieroa - Erramun Osa\nUrteak igaro dira Durangoko Azokak Andra Mari basilikako arkupeko hoztasunetik, euskaraz ekoizten ziren liburu eta disko gutxi haiek ezagutzera emateko ardura hartu zuenetik, Azoka bera ezezaguna izatetik urteroko zita bilakatu dena... eta urteroko erromesaldiak ez dauka etenik. Ehunka aurkezpen pilatu dira oso denbora laburrean, horrenbesterainokoa izan da jasa non interesgarriak izan daitezkeen berrikuntzek ez duten [...]\n05/12/2017 - Talaieroa - Erramun Osa\nGero eta sarriago jazotzen ari den kontua da. Espainiako gaitz ia guztien atzealdean euskaldunak eta katalanak gaude... geurekoiak, elkartasuna bazter batean uzten dugunak, geure zilborrari begira gaudenak, beste erkidego batzuetako koitaduei bizkar gainetik begira gaudenak... eta espainiar nazionalistak ez ezik hedabide ba-tzuk ere eroso antzean ari dira basatza hori elikatzen. Kontua zera da, arazoei zuztarretik heltzeko [...]\nEuskarak egun guztiak behar ditu\n28/11/2017 - Talaieroa - Erramun Osa\nIritsi da eguna, nonahi eta nolanahi aipatua izango dena: Euskararen Nazioarteko Eguna. Auzoetan, euskaltegietan, eskola eta ikastetxeetan... herri-erakundeetan izango da hizpide eta gogoan. Ona da gure hizkuntzaren iraganaz, orainaz, bai eta etorkizunaz gogoeta egitea... baldin horrek konpromiso berriak ekartzen baditu, zeregin kolektibo horretan bakoitzak duen erantzukizuna agerian uzteko balio baldin badu. Bestela alferrik [...]


Sokaren malgutasunarekin jolasean - Diario de Noticias de Alava\nEskalatzeko soka ardatz hartuta, 'Ahul' erakusketa osatu du Uxue Ruiz de Arkaute artistak. Urriaren 4ra arte egongo da ikusgai Gasteizko ARTgia aretoan\nez / karmele uribesalgo 26.09.2020 | 20:00\nUxue Ruiz de Arkauteren bakarkako lehen erakusketa da 'Ahul' Alex Larretxi\nUxue Ruiz de Arkauteren bakarkako lehen erakusketa da 'Ahul'\n'Ahul' erakusketa jarri du ikusgai Uxue Ruiz de Arkaute artistak (Gasteiz, 1993) Gasteizko ARTgia Sorgune & Aretoan. Arabako emakume sortzaileei bideratutako EmART programan hartu zuen parte, eta horren bitartez lortu du erakusketa eskaintzeko aukera. Eskultura eta ikus-entzunezko formatuen bitartez pertsonen eta materialen arteko harremana islatu nahi izan du. Abuztuan itxita egon da ARTgia aretoa, eta udako geldialdi horren osteko lehen erakusketa eskaini du Ruiz de Arkautek. Irailaren hasieratik dago ikusgai, eta urriaren 4ra arte bisitatu ahal izango da.\nPertsonaren eta objektu baten arteko harremanaren inguruko hausnarketa bat egin nahi izan du Ruiz de Arkautek.Horretarako, eskalatzeko soka hartu du ardatz, eta elementu horrekin sortu ditu erakusketan dauden obrak. "Aspalditik nenbilen eskalatzeko sokarekin jolasean; korapilatzen eta josten", azaldu du. Artistak kontatu duenez, "oso forma organikoak" dituzten piezak dira osatu dituenak. Ingurukoak eskalatzen aritu ohi direlako erabaki zuen soka hori obretarako objektu bezala hartzea: "Betidanik eman izan dit arreta material horrek; biguna da, baina aldi berean oso erresistentea, eta indar handia dauka". Aitortu du sokaren "poetikotasun" horregatik erabaki zuela material bezala erabiltzea. "Buelta bat eman nahi izan diet bere rol utilitarioei; bere zuhurtasuna eta erresistentzia azpimarratu beharrean, nahiago izan dut bere ahultasuna eta malgutasuna erakutsi". Hori dela eta aukeratu zuen Ahul erakusketaren izen bezala. Izan ere, neurri batean materialaren izaera islatzen duela uste du artistak.\nArabako emakume sortzaileei bideratutako EmART programak eman dio Ruiz de Arkauteri erakusketa hori egiteko beta, hautatua izan baitzen beste hiru artistarekin batera. Martxoan zen aurkeztekoa, baina koronabirusaren pandemiaren ondorioz, atzeratu egin behar izan zen. Gauza bera gertatu zitzaion Estitxu Agirreri, eta datozen asteetan aurkeztuko du lana. Ruiz de Arkauteri "garrantzitsua" iruditzen zaio EmART bezalako proiektuak martxan jartzea. Izan ere, nabari du gaur egun ere badagoela emakumeen eta gizonen arteko "arrakala" bat. Azaldu duenez, emakume gehiago izaten dira fakultateetan, baina gero gizonezkoak dira arte galerietan egon ohi direnak, eta soldata altuagoak ere izaten dituztela azpimarratu du. Gauzak horrela, emakumezkoen lanak bultzatzen dituzten proiektuen alde dago: "Horrelako proiektuek ehuntze bezalako bat egiten dute gizonen eta emakumeen arteko desoreketan".\nAre prekarioagoa Ruiz de Arkauteren iritziz, koronabirusaren eraginez, kultura are gehiago prekarizatu da. "Sakoneko arazoa beti egon da, eta sortzaileen lana beti izan da oso prekarioa, baina orain larriagoa da egoera" adierazi du. Horrez gain, nabarmendu du gizartean beti egin dela banaketa lan produktiboaren eta ez produktiboaren artean, eta artea bigarren horretan egonik, gutxietsi egin dela. Datozen hilabeteak "zailak" izango direla uste du, pandemiaren ondorioz, diru laguntza asko "desagertu" egin baitira, eta sektorea krisian dagoela deritzo.\nMaterialtasuna erdigunean Arte Ederretako gradua egin zuen Ruiz de Arkautek, eta garai horretan hasi zen arte garaikidera gerturatzen. Gerora etorri ziren Euskal Herriko Unibertsitateko Ikerketa eta Sormena Artean masterra, baita Madrilgo Reina Sofiako Arte Garaikidearen Historia eta Kultura Bisualekoa ere. Eskultura eta ikus-entzunezkoak landu izan ditu bereziki, urbanismoa eta materialtasuna oinarri hartuta. "Beti jolastu izan dut materialtasunarekin, nire prozesuetan oso ardatz garrantzitsua baita erabakiak har-tzerako orduan", azpimarratu du. Azaldu duenez, lehenik eta behin zer material landuko duen zehazten du, eta gero erabakitzen du nola lan egin. Hala ere, aitortu du aldatu egin dela materialtasunari jarri dion arreta.\nAhul ez da Ruiz de Arkauteren lehen erakusketa; besteak beste, Bilbon, Cluj-Napokan (Errumania) eta Madrilen izan ditu ikusgai bere obrak. Hala ere, sekula ez ditu bere lanak bakarka aurkeztu Gasteizen, bere sorterrian. "Oso esperientzia polita" izaten ari dela adierazi du, eta nabarmendu du "oso harrera ona" izan duela erakusketak. "ARTgiak oso txukunki egiten du zubi lana artearen eta artisautzaren artean, baita gizartearekin ere". Espazio horrek "xarma" daukala deritzo, eta eskertuta dago gerturatzeko aukera eman dielako bere senitartekoei eta lagunei.\nAhul erakusketaz gain, Ruiz de Arkautek baditu beste zenbait proiektu eskuartean. Irailaren 30an Hitzak dira ahots erakusketa aurkeztuko du Gasteizko Oihaneder Euskararen Etxean. Gazte Sortzaileak bekari esker jarri du martxan proiektu hori, eta artistak azaldu duenez, ikus-entzunezko instalazio bat da. "Ama hizkuntza ezberdinak dituzten sei gazte agertuko dira bideoetan, eta euren bitartez hainbat soinu eta hitz harremanetan jarri ditut", adierazi du. Horrez gain, lanean jarraitzeko asmoa duela aurreratu du.


[AMAITUTA] Aranguren Ibarreko Inguremenari buruzko 2019. urteko argazki lehiaketan parte hartzeko oinarriak - Aranguren Telebista\nHasiera/Info. Municipal/Áreas del Ayuntamiento/Medio Ambiente/[AMAITUTA] Aranguren Ibarreko Inguremenari buruzko 2019. urteko argazki lehiaketan parte hartzeko oinarriak\nAurten ere Naturguneak, Aranguren Ibarreko Ingurumen zerbitzuak, ingurumenari buruzko argazki lehiaketa jartzen du martxan. Aurten, lehiaketak, bi kategoria ezberdinduko ditu: helduak eta gazteak.\nHelduen kategorian 250 euroko saria egongo da argazki hoberenentzat. Gainera, bertako argazkilarien artean egindako argazki hoberenaretntzat, 150 euroko saria egongo da.\nLanek “Aranguren Ibarreko ondare naturala” izenburuarekin izan beharko dute lotura, titulu hori hobekien islatzen duten irudiak sarituko dira.\nOINARRIAK KONTSULTA ITZAZU\nLehiaketa irekia da. Nahi dutenek parte hartu dezakete.\nArgazkiak formatu digitalean ekarri beharko dira, jatorrizko erresoluzioan eta CD batean. Paperean ere kalitatezko kopia bat ekarri beharko da, zuribeltzean nahiz koloretan. Argazkien formatua 20×30 neurrikoa izango da. Aurkeztutako argazkia nondik atera den argitzeko aurkeztu daitezkeen irudiak, 13 x 15 neurrikoak izango dira. Irudien tratamendurako edozein teknika edo prozedura onartuko da.\nGehienez hiru lan aurkeztu ahalko dira egile bakoitzeko.\nArgazkiak gutun-azal itxi batean aurkeztuko dira, bertan adieraziz: Ingurumenari buruzko Argazki Lehiaketa. Argazkiari atzetik itsatsitako paper batean, azaldu beharko dira: argazki bakoitzaren izenburua, deskripzio laburra, berarekin zer adierazi nahi den eta nondik egina dagoen. Argazkian nondik atera den ikustea zaila bada, hori adierazten duen beste argazki bat aurkeztea nahitaezkoa izango da. Horrez gain, egilea Ibarrean erroldatua dagoen edo ez kanpotik adieraziko duen gutun-azal itxi batean, egilearen datuak erantsiko dira (izena, abizenak, helbide osoa eta telefonoa) letra irakurgarriz.\nBi sari egongo dira: bata, orokorra, argazki hoberenarentzat, 250€ko saria; bestea, bertako argazkilari batek egindako argazki hoberenari, 150€. Bi argazkirik hoberenak bertako argazkilari batenak badira, aipatutako kopuruekin, lehenengo eta bigarren sariak emango dira.\nEPEA ETA LANAK AURKEZTEKO LEKUA\nIrailaren 2tik urriaren 15era arte Aranguren Ibarreko Udaletxeko bulegoetan. Mutiloa plaza, z/g. 31192. Mutiloa.\nNaturguneak aukeratuko du, argazkigintzaren arloarekin zerikusia duten pertsonek eta Udaleko teknikariek osatuko dute.\nargazkien kalitate artistiko eta teknikoa baloratuko dira; era berean, originaltasuna eta aurkeztutako lanek proposatutako lemarekin duten harremana.\nEpaimahaiaren epaia apelaezina izango da. Sariren bat hutsik gera daiteke. Epaia eta sari ematearen data saridunei zuzenean jakinaraziko zaizkie eta udaleko webgunean argitaratuko dira, azaroaren 12tik aurrera.\nAurkeztutako lanak argitaratu, erakutsi eta zabaltzeko eskubidea Aranguren Ibarreko Udalaren esku geratuko da, beti egilearen izenak leku ikusgarrian agertu beharko badu ere. Aurkeztutako argazkiak, beraz, ez zaizkie egileei itzuliko.\nLehiaketa honetan parte hartzeak aurreko oinarri guztiak onartzea suposatzen du.\nLehenengo sailkatua, 250 euroko sariarekin “Punto de reflexión”, Mutiloako Xabier Larrañaga García de Baquedanok egina.\nBigarren sailkatua, 150 euroko sariarekin: “Descubriendo el Valle” Mutiloako Andrea Aguado Graciak egina.\nUmeen eta gazteen kategorian argazki oberenek 70€ eta 80€-ko saria izango dute (adinaren arabera) liburu, joko edo hekuntza materialetan gastatzeko.\nINGURUMENARI BURUZKO HAUR ETA GAZTEEN ARGAZKI LEHIAKETA\nLehiaketa honetan, 2002 eta 2012 urteen artean jaiotako Aranguren Ibarrean erroldatutako eta oraindik 18 urte bete ez dituzten adin txikikoek parte hartu ahalko dute.\nLanek Aranguren Ibarreko ondare naturala erakutsi beharko dute.\nArgazkiak formatu digitalean ekarri beharko dira, jatorrizko erresoluzioan eta CD batean. Paperean ere kalitatezko kopia bat ekarri beharko da, zuri-beltzean nahiz koloretan. Argazkien formatua 20×30 neurrikoa izango da. Irudien tratamendurako edozein teknika edo prozedura onartuko da.\nrgazkiak gutun-azal itxi batean aurkeztuko dira, bertan adieraziz: Ingurumenari buruzko Argazki Lehiaketa. Argazkiari atzetik itsatsitako paper batean, azaldu beharko dira: argazki bakoitzaren izenburua, deskripzio laburra, berarekin zer adierazi nahi den eta nondik egina dagoen. Argazkian nondik atera den ikustea zaila bada, hori adierazten duen beste argazki bat aurkeztea nahitaezkoa izango da. Horrez gain, egilea Ibarrean erroldatua dagoen edo ez kanpotik adieraziko duen gutun-azal itxi batean, egilearen datuak erantsiko dira (izena, abizenak, helbide osoa eta telefonoa) letra irakurgarriz.\nHiru kategoria ezarri dira: 1ª.2009 eta 2012 bitartean jaiotakoak 2ª.2005 eta 2008 bitartean jaiotakoak. 3ª.2002 eta 2004 bitartean jaiotakoak. SARIAK Kategoria bakoitzeko argazki hoberenarentzako sari bat egonen da: 1ª.Kategoria: 70 € opari txartela joku, liburu eta bestelako material hezitzaileetan gastatzeko. 2ª.Kategoria: 70 € opari txartela joku, liburu eta bestelako material hezitzaileetan gastatzeko. 3ª.Kategoria: 80 € opari txartela gailu elektronikoetan gastatzeko. Sariak hutsik gera daitezke.\nArgazki lehiaketa Ingurumenari Buruzko Argazki Lehiaketak naturgunearen 45 buletina\n19/2019 Foru lege berria, lagun egiteko animaliak Nafarroan babesteari buruzkoa


Ezagut ezazu shefflera mota ezagunak - Shefflera motak - 2019\nCheflers mota ezagunenak\nSchefflera Araliaceae familiako zuhaitz edo zuhaixka da. Naturan Shefflera klima tropikaleko herrialdeetan hazten da. View-k berrehun ordezkari inguru ditu.\nSchefflera olagarroa edo olagarroa (Schefflera octophylla)\nSchefflera zuhaitza (Schefflera arboricol)\nHerriko landareak Schefflery zuhaitzek Australia eta Ginea Berriko lurrak hartzen dituzte kontuan. Hau landare txiki bat da, zuhaitz enborra zuzena, adarrak eta adimenduna eta garatutako erro sistema sendoa duena. Belar hazten ari den gaztea marroi koloretakoa da. Hosto berde ilun distiratsuak hamasei hosto plaketan banatzen dira elipsearen forma. Lore horia-berdeak dituzten inflorescence racemes. Espezieen barietate ezagunenak:\nUrrezko Capella - apaingarri shefflera palmondo-itxurako hostoak uzten. Hosto berdeen gainazalean forma irregularreko eremu urdinak sakabanatuta daude.\nAmate - intsektuen izurriak immunitate harrigarri desberdinak. Landarea ederki hazten da itzalean.\nSheffler dotoreena hosto ugariak ditu zurtoin kopuru txiki batekin. Landarearen enborra grisa-marroia da. Petiolo bakoitzean, hostoen konfigurazio konplexua hazten da, hamabi hosto plaka banatuta. Horietako bakoitza luzea da, ertz serratua duena. Etxean, lantegia bi metrotara arte haz daiteke.\nGehienetan dendetan hiru landare honen barietate ikus daitezke:\nKastorrek hosto berde txikiak zabalera erdi eta erdi arte zabal ditu, hosto konplexu batean: hiru hosto;\nBianca Castor-en antzekoa da, Kant-en izan ezik, kolore beixa xafla batean;\nGemini barietatea, bere hostoak ez dira luzeak, aurrekoetan bezala, baina obalo irregular baten forma da ertz zorrotzak.\nGarrantzitsua da! Neguan, ezin duzu landarea berogailuetatik gertu kokatu eta zirriborroa kokatzea baimentzea. Neguan, ureztatze txikiak murrizten dira.\nShefflera mota honek plaka uhin bat du, obal luzearen itxura duena. Landarea interesgarria da, gaztetan hosto gorrixka duelako, hazten den heinean, kolorea ilundu egiten da, tonu berde iluna lortuz. Sheffler honek eguzkia maite du, bere lekurik onena ekialdeko edo mendebaldeko leihoa da.\nShefflers mota hau deitzen da olagarro zuhaitz hosto plakak ezohiko egitura da. Esne-koloreko zurtoinean hamabi luze arte (hamabi itxurakoa) hostoak hamar zentimetroko zabalera dira. Hostoak berez eta interesgarriak dira: ukitu zakarra eta itxura distiratsua; beheko aldea gris iluna-berdea da; hosto gazte olibak dira, eta zaharrak berde zuriak dira. Landarea Kimuak horia-berdea osatzen du, lore stamen luzea eta bost petalo ditu.\nBadakizu? Schefflera - landare erabilgarria. Belakia bezala, etxean energia negatiboa xurgatzen du eta bere eragina neutralizatzen du.\nSchefflera luchelistnaya lorezainen barietate gogokoena da. Baldintza naturaletan Australiako hazten da eta hamabi metrora arte hazten da. Zuhaitzak enbor marroi sendo bat du, oinarri zabal zabala duena. Zurtoin berde luzeetan, hosto plaka konplexua 14-16 orriko banatuta dago. Hostoak obalatuak dira, apur bat zorrotz luzatua. Hostoen azalera distiratsua da, geruza berde mamitsuena. Popular barietate hauek dira:\nUrre berdeak mostaza-hostoekin;\nNova - oliba hosto horia, ertz zorrotzak eta arrosa horia edo gorria.\nKontuz! Shefflera apaingarria ez du beroa onartzen. Giro-tenperaturak 23 ºC baino gehiago igotzen badira, landarea leku freskoago batera eraman behar da, baliteke balkoi batera.\nHerrialdea Shefflera palmata - Zeelanda Berria. Zuhaitz landare bat hazten da zortzi metrora. Hosto konplexuen forma duen palmondo itxura du. Hosto plaka hamar banakako hostoetan banatzen da, obalo luze baten antza duena, bi aldeetako mutur zorrotzekin. Hostoak mehe, distiratsuak dira, ukimenarekin pergamino antza duena. Hosto gazteen hostoak pinatuak dira, zaharragoak diren heinean lerratu egiten dira. Hostoaren zurtoina ere arreta erakartzen du, hogei zentimetroko luzera duen hodi bat dirudi. Espezie honen Schefflera barietateen deskribapen batzuk daude, hosto kolorearen kolorearekin. Scheffler-ek ez ditu inoiz uzten.\nIzan interesgarria! Antzina, jendea shefflera palmar zura erabiltzen zuten, sua marruskadura sortuz.\nEzinezkoa da sheffler-i buruz guztia kontatzea, are gehiago, bere forma guztiak deskribatzeko. Baina horietako labur eta apaingarrienen berri eman dezakezu. Janine-ren sheffler nanoa bonsai aurkitzea besterik ez da. Hosto iletsu ederrak ditu eredu zuriekin.\nCharlotte barietatea - hosto zuriekin duen zuhaixka trinkoa, gaixotasunekiko erresistentzia. Era berean, ez da gaixotasun Melanie joateko hosto mamitsuekin joera. Eskari handia da hostoen mosaikoen ereduak dituzten barietateekin, adar bihurtzen diren barietateak.\nShefflera hazteko beharrezkoa den guztia arreta eta arreta puntuala da. Katuen jabeak ohartarazi nahi ditut. Katuak bitxiak dira eta sarritan saiatzen dira interesgarria dastatzeko. Sheffler-eko zukuak mukosentzako narritadura sor ditzake animalietan. Beraz, hobe da animaliak maskotak urruntzea.\nBizitzako lehen egunetatik indioilarrek hazteko teknologia\nNola lortu perrexil uzta ona? Noiz udaberrian landatu da lurrean irekia?\nHaragi arrantzaleen drogarik onenak: "Fitoverm", "Aktara" eta beste batzuk. Zergak eta izurriteen prebentzioa\nCopyright 2019 \_ Online larre nekazaria \_ Cheflers mota ezagunenak


François Laurent d'Arlandes - Wikipedia, entziklopedia askea.\nAnneyron, 1742ko irailaren 26a\nAnneyron, 1809ko maiatzaren 1a (66 urte)\nLouis François d'Arlandes de Salton (en)\ningeniaria, aeronauta eta militarra\nPilâtre de Rozier eta d'Arlandes-en loturarik gabeko lehenengo bidaia, 1783ko azaroaren 21ean. XIX. mende amaierako ilustrazioa.\nFrançois Laurent Vieux d'Arlandes (1742ko irailaren 26a - 1809ko maiatzaren 1a) frantziar markesa, soldadua eta aire beroko baloien aeronauta aitzindaria izan zen. Berak eta Jean-François Pilâtre de Rozier-ek baloi askeen lehen hegaldi tripulatua egin zuten, 1783ko azaroaren 21ean, Montgolfierren baloian.\nD'Arlandes Anneyron-en jaio zen Dofinerrian. Joseph Montgolfier ezagutu zuen Tournongo jesuiten ikastetxean. Frantziar errege guardiako infanteriako ofizial bihurtu zen.\nMontgolfier anaien globoaren lehenengo erakusketa publikoa 1783ko ekainaren 17an ospatu zen, eta ondoren, ardi baten, oilar baten eta ahate baten loturarik gabeko hegaldi bat Versaillesko jauregiko aurreko patioan, irailaren 19an. Frantziako Luis XVI.a erregeak erabaki zuen lehenbiziko hegaldi tripulatuan kondenatutako bi gaizkile joango zirela, baina Rozierrek Polignac-eko dukesaren laguntza eskatu zuen lehengo aeronauta izateko ohorea goi-mailako pertsona bat izan behar zela. Erregeari konbentzitu zioten onartzeko Arlandes eta Rozier lehen pilotuak izaten.\nD'Arlandesek Mantxako kanala zeharkatzeko hegaldi bat proposatu zuen 1784an, baina plana ezerezean geratu zen.\nArmadatik baztertu egin zuten frantziar iraultzaren ondoren koldarkeriaz, eta bere Saleton-eko gazteluan hil zen Anneyron ondoan. Iturri batzuek iradokitzen dute bere buruaz beste egin zuela.\nBNF: 128058665 (data)\nOpen Library: OL2319710A\nOrriaren azken aldaketa: 19 otsaila 2019, 22:09.


Ura eta zaborraren tasan hobariak eskatzeko epea irekita Alkizan . diariovasco.com\nUra eta zaborraren tasan hobariak eskatzeko epea irekita Alkizan\nAlkizako Udalak Ura eta Zaborraren tasan hobariak onartu ditu eta eskaera aurkezteko epea irekia dago jada. Interesatuek hobaria eskatzen den etxea bakarrik eduki beharko dute jabetzan, etxebizitzaren eraikin berean dauden trastelekuak eta garajeak kontuan hartu gabe eta baserrien kasuan, berari lotutako landa-lurrak ez dira kontuan hartuko, beti ere, eskrituretan lote berdinean deskribaturik daudenean. Gainera, ez da zorrik izan beharko Alkizako Udalean, elkarbizitza unitatearen hiri-finken katastro-balioen baturak ez du 100.000 euro gainditu behar, eta elkarbizitza unitatean inork ez du izan behar 13,99 zaldi fiskal edo gehiagorako potentzia duen trakzio mekanikoko ibilgailu baten jabe, arauetan zehazten diren salbuespenekin.\nBaldintzak betetzen dituztenek ondorengo dokumentuak aurkeztu beharko dituzte: eskatzailearen NANaren fotokopia, elkarbizitza unitateko kide guztiek jasotako urteko irabazien egiaztagiria, hau da, soldata, pentsio edo bestelakoei dagozkienak, ez dira onartuko bankuek egindako ziurtagiriak; Lanbidek egindako ziurtagiria, laguntza ekonomikorik jasotzen ari den agertzen dena; ikasten eta diru-laguntzaren gai den etxebizitzan bizi diren familia kideek beharrezko dute ikasle direnak egiaztatzen duen agiria ekartzea eta 18 urtetik gorakoek, horrez gain, Lanbideko egiaztagiria ere bai langabezian daudela dioena; eskatzailea etxebizitzaren jabea bada, aurreko urteko Ondasun Higiezinen gaineko Zerga (kontribuzioa) ordaindu duela egiaztatzen duen agiria, eta maizterra bada, jabearen izena eta bi abizen eman behar ditu; Familia kideek Foru ogasunak emandako ondasun ziurtagiriak; hobaria jasotzeko kontu korronte zenbakia.


Tarteak Txangoak, Tontorrak - Kronika :: OnDoaN Topagunea\nTarteak Txangoak, Tontorrak - Kronika\nIragarpen ilunenak beteko direla dirudi: euria ari du, zakar, txangorako gu desanimatu nahian edo. Ez daki norekin ari den! Hori baino askoz gehiago behar da guk atzera egin dezagun. OnDoaNera goaz, taldekideekin elkartzera; Cabárceno zain dugu.\n8ak baino pixka bat lehenago gaude geratuta, hori baita irteteko adostutako ordua, eta gure lagun Luiscarren autobusak zail baitauka bertan itxaroten egoteko; hobe izango da guk itxarotea. Denok iritsi gara garaiz... Oihanak emozio apur bat jartzea erabaki badu ere, hor dator. Horrelakoetan beteranoak garenak elkar lotzen gaituen berotasuna igartzen da lehen diosaletan, eta elkarri hitzemandakoa (berriak direnekiko).\nAutobusera igo gara. Zorabiatzen direnak, aurrean; gainontzekoak zorabiatzen gaituztenak (koruko neskak), atzean. Azken hau txantxa da (gutxi gorabehera ☺), noski. Ohiko oharrak eman ondoren (ordutegien errepasoa, ibilbidea, geldialdia, argazkiak...), aurrera!!\nMendebalderantz goaz. Ez dago aurreikusita ez indio ez bakeroekin topo egitea, baina bai behiren bat edo besterekin... beste animalia askoren artean. Eguraldiak horietaz gozatzen uztea ere espero dugu. Ez gaitezen larritu: hodeiak saretu eta zerua irekitzen ari da gure parean, horrantza goaz.\nKomunera joateko agindutako geldialditxoaren ostean (batzuk gosari oparoa hartzeko baliatu dutena), bidaiaren bigarren zatiari aurre egingo diogu (lokatzez lepo ditugun botak oinetan gora eta behera mugitzen garenean baino gutxiago izerdituz); laster izango gara Cantabrian. Geratzen zaiguna arintzeko: "egingo al zenukete bingo bat?" "Baiiiiii". Hala izan bedi. Bat ez, bi. Parte-hartze arrakasta itzela: denak adi eta kontzentratuta. Bi "linea" eta bingo bat kartoi bakoitzeko (ez nahastu: lehendabizi, arrosa; ondoren, berdea). Adi txotxekin, denontzako arkatzik ez dugu eta. Zenbakiak erraz zulatzen doazenek agindutako sariekin egiten dute amets -tentsioa arnasten da-; zer zulatu topatzen ez dutenek, txotxari beste erabilpen batzuk emateko tentazioz sumatzen ditut. Baina parte-hartzaileen zintzotasuna agerikoa da (gehiegizkoa agian?): eroskeria proposamen bakar bat ere ez da jaso. Zorionekoak: lineak Lorea, Jone, Hamdi eta Gemarentzat; bingoak Pauli eta Ayoubentzat.\n11ak dira (bat bat)... LÍNEA!! Eeeeez, orduari buruz ari naiz! Iritsi gara, ia konturatu gabe.\nGoizeko kalapita klimatologikoa asko konpondu da, baina eguzkia ez da gai hodeitza erabat zulatzeko. Ondorio ona: ez gara bere izpi gupidagabeen azpian kixkaliko. Ondorio txarra: dordokek ez dute kaixo esatera hurbiltzeko asmorik; beren etxetxoan siesta nola egiten duten ikusita konformatu beharko gara. Jubilazioa irabazi eta, ondorioz, antolatutako ikuskizunak eskaintzeari utzi dioten foka eta itsas-lehoiak igerian dabiltza, lasai-lasai. Sugeek, bestalde, begirada hipnotikoa zuzentzen digute esanaz bezala "mugi, txo, errukitu zaitez nitaz, atera nazazu kutxa honetatik eta hurbildu iezadazu zure lepo goxoa". Inork ez die kasurik egin; batzuk (Iracema, Nijmah, Gema...) beren herrialde urrunetatik ezagunak dituzten "lagun zaharrak" agurtzera ere ez dira sartu... zerbaitengatik izango da. Begi zorrotza duen Ivanek basoan ezkutatuta dagoen orein eder bat ikusi du; eta gainontzekoak argazkiak ateratzera hurbildu gatzaizkio, noski.\nMugitzeko garaia da. Tigreak eta primateak zain ditugu. Hitz egiteko modu bat da; itxura guztien arabera, ez daude gugan interesatuta. Bereziki tigreak, gutaz paso totala egiten baitute. Baina, ikus ditzagun uzten dute, behintzat. A zer ilajea! Ez litzaidake, hori bai, haien eremuan erortzea gustatuko... eta ez diot altuera handiko erorikoa izango litzatekeelako. Gorilek jolas egiten dute gure kontura, kanpora irte eta, atzera, barrura itzularaziz zorabiatzen gaituztelarik, bizkarra erakusten digute (Abdelah-k dio gu imitatzen ari direla -horrela denok leku berera begira jarri gara-; arrazoia izango du seguruenik), tarteka tximukeriaren bat egiten dute (normala den bezala)... elkarri laztanak eta mimoak ere ematen dizkiote. Ezin dugu saihestu haien familia berekoak sentitzea. Ene! Llamak ere badaude eta! Ausartenek haien txistukada jaso dute (e, Ivan, Senia...!).\nHurrengo eremura iristeko gure gidari ausartak egin behar izan duen maniobrari buruz ez dut xehetasunik emango (nahikoa esan dut, kar kar). Hartzak gure zain daude. Ez da egindako esaldia; iritsi garenean, zuzen-zuzen begira dugun hartz kuadrilla handi batekin egin dugu topo. Barrenera sartzeko aukera baztertu dugu (ez beldurragatik, e! zomorro gehiago ikustera joan behar dugulako baizik). Hartz arre hauek ohikoa baino nabarragoak dira, "Cabarceno kolorea" izenez ezaguna dena hartuta. A zer nolako atzaparrak! Azken unean salbatu ditugun Claudia eta Gema irensteko zorian egon dira.\nGoazen lehoien bila! Bada, dirudienez, gure asmoak usaindu dituzte eta ez dute gurekin bat egiteko asmorik. Beraientzat okerrago.\nElefanteen belaze erraldoirako bidean, zenbait Addax, dromedario eta bisonte ikusi ditugu, besteak beste. Dima, otartekoan zerbait sartzeko haragi bila, itxura zaporetsua duten belarjale handi batzuengana hurbildu da, diximuloz. Azkenean, animalia gaixoek larrua libratu dute, harrapakari kolonbiarra handik eramatea lortu baitugu.\nElefanteen ondoan (ama eta umeak belarra jateko tronpa nola erabili erakustaldi itzela eman digute), airean eramango gaituzten kabinak daude. Lau taldetan igo gara. 30 minutuko "hegaldian" parkeko eremu handi bat goitik ezagutzeko aukera dugu; bistak zoragarriak dira. Baten batek, pakidermoen putzuan erortzeko beldurra adierazi du; egon lasai: Pauli Orioko kamisetarekin etorri da eta, beharrezkoa egiten bada, arraun egiten aterako gaitu handik. Gainera, lehen ezkutatu zaizkigun bi lehoi ikustea lortu dugu (Inesek abisua pasatu digu waxapez).\nBazkaldu dugu, bai, bazkaldu dugunez!! Itzaletan dauden lau mahaitan banatu gara indarrak berreskuratzera, eta, norberak ekarritakoaz gain, Nijmah-ek ekarri dituen jateko ahogozagarriak dastatzera, besteak beste. Irazemaren postrea izan daitekeen errematerik onena suertatzen da. Denisek eta Inések, argietan argienak biak, bazekiten bai zein mahaitan eseri. Ayoubek, "bikini operazioan" murgilduta, neurriz ari da jaten. Loreak ez dio ezerri muzin egiten. Keilin, Gema, Jazmín, Fanny, Tatiana eta Dilenia, hau da, koruko neskek, ekarri dituzten ehundaka sandwich guztiak amaitu arte altxatzeko asmorik ez dute erakusten. Farida gai da Seniarekin isildu ere egin gabe hitz egiten duen bitartean aurrean duena irensteko (makina bat). Iván, Denis, Moha, Hamdi eta Mohamad aurrean jartzen zaien harri orori ostikoak ematera joateko unea noiz iritsi irrikitan daude (garbi dago "aterik" ez dela behar futbolaz gozatzeko). Non dago Dima? Lasai, ez da animalia bati haginkada bat ematera joan, ziurrenik mugikorra kargatzeko leku baten bila joan da. Erruduna Oihana da, animaliak protagonista duten bideorik onenaren lehiaketa abian jarri baitu, eta hor gabiltza denak, telefonoa eskuetan, bideoa gora, bideoa behera. Marta eta nik dakidan beste bat mahairik-mahai dabiltza, ez zerbait goxoa arrantzatzen duten; hauek bai zakur zaharrak! Sonia, beti bezala, gauza guztiez adi, baita argazkiez ere, jakina; animo, selfie hori!\nAsko, tabernara hurbildu gara kafea edo infusioren bat hartzeko asmoz eta, bide batez, Luiscarri kaso egitera, bakarrik geratu baita han bazkaltzen. Baina, iritsi garenerako, siesta egitera ihesi joana da (merezia, bidaia luzeaz gain, parkeko bide meharretan zehar abilezia, pazientzia eta punteria handia erakutsiz baikaramatza; hartu bedi lasai atseden). Víctor ere beharrean sumatzen dut; berak ezetz dio baina, askotxo jan ondorengo digestio astunaren eragina izango da ☺. Jone, Laia eta Lorea, astoei bisita egin eta gero, zabuetan ibiltzea baino kafe hoberik ez dagoela erabaki dute. Erabaki ona, zalantzarik gabe, haien algarak entzunda.\nAzkar, hegazti harrapariek beren hegaldiari hasera ematear daude ta!!\nJirafa eta ostrukekin (edo haiek gabe, nahi badute bakarrik jar daitezela), pose eta guzti, jakina, eta korrika hegaztien anfiteatrora. Larri iritsi gara. Farida ia galdu egin du bisera zapelatz arrunt baten eskuetan (erpeetan, hobeto esanda). Xabiri, ordu luzez ileapaindegian landutako orrazkera pikutara joan zaio miru bihurri baten hegalen menpe. Hamdki eta Mohamadek ez dute beldur handirik, antza, eta Faridak libre utzi berri duen lekua hartu dute. Arantza ere majo gozatzen ari da... txakur hegalariak aska ditzaten bakarrik falta zaio. Soniari eta Martari (kontrakoa esango badizute ere) orru urduriak ateratzen zaizkie tarteka. Claudiak barre egiten du... ze arraroa! oxala ez duen sekula ohitura on hori galtzen. Ohianaren arropa txuri-txuria ez da Cabarcenoko marroiaz kutxatu, artean, miraria!\nParkineko animaliei bisitatxo bat. Surikatak deigarriak egiten zaizkit. Ez naiz bakarra: Denisek plano on bat harrapatu du, Fanny azken putz geratzen da azken bideo grabatzen.\nTaldeko argazkia zain dugu, itzulerari heldu aurretik. Soniaren esku lehena, beti bezala... badaezpada ere. Luiscarrek "ofiziala" (denerako mutila).\nBagoaz. Denok al gaude? 30, hiru zero. Ados. Martxan. Baina orain ez da bingo gehiago egongo, Seniak eta Ayoubek lotan jarraitu nahi duta eta; ai ama, hori da hori gaitasuna! (edo beharra). Beno, hori hiru ipotxek uzten badiete izango da, indarrez tope jarraitzen dutela dirudi eta. Gainera, Abdelahek ere, lehen, bingoetan egindako itzultzaile lanak akituta, suetena behar du.\nErrinozeroak eta iberiar fauna dauden lekutik igaro gara, parkeari behin betiko agur esan baino lehen.\nItzulera, atsegina, lasaia, irribarretsua. Cantabriako irteeran auto-ilara txiki bat; ezer larririk ez. Geldialditxo teknikoa (komuna)...) baliatu dugu sariak banatzeko. "Línea" bakoitzarentzat landatzeko loreak (Mahoma es badoa mendira, mendia joan bedi...; bizi pixka bat, kolorea... partekatu nahi ditugunak, esperientzia onez, bizipenez, irudiz... biziaz betetzen ditugun txangoak bezala; bide partekatu honetara ibiltari gehiago batu dadin gonbidapena). Abenturara gonbita den kantinplora bat gure abenturazale beteranoa den Paularentzat (sobera konplitu du gure txangoekin, baina hamaika modu dago abenturak bizitzeko, etengabeko bilaketa zentzuarekin, irribarre batekin, ilusioz gainezka..., honek esan nahi ez badu ere gure ibilbideetara itzuliko ez denik, noski) eta "abentura"-aterki bat Ayoubentzat, eguraldi makurrari irriño batez gailenduko bagatzaizkio ere, bizitzan blai eginda ibiltzeko kapritxorik ere ez baitaukagu. Por tzierto, lehortu ote da gure patinatzaile goiztiarra?\nDonostiara iristen. ZInez egiazkoak diren (sinestu iezadazue) esker-emate hitzak koordinatzailearen eta OnDoaN Cityko sheriffaren eskutik. Sonia, betiko legez, oroitarazle lanetan, ohar garrantzitsuak ahapeka hizlariei oparituz... eskerrak.\nGozamen bete-betea. Bizitzea merezi izan duen beste egun bat. Plazer bat hazten doan familia honetako kide berriak ezagutzea. Susmoa dut OnDoaNeko telefonoa kea dariola hasiko dela aurki, animalien bideoak direla eta. Ke horiek ondo daude, ez dira kutxatu eta itotzen duten horietakoak, baizik eta inguruan elkar maite dutenak (urrunekoak, hurbilekoak, zaharrak, gazteak...) biltzen dituen sua hurbil dagoela adierazten dute, gure hizkuntza anitzak bakar batean (begirunearena, elkar ulertu nahiarena, bihotzarena...) batzen dituen sua, elikatu eta beroa ematen duen sua.\nGure txofer jakintsuak zihoen irteera baten arrakastaren % 75a ez dagoela ez gidariaren ezta antolaketaren esku, eguraldiaren esku baizik. Arrazoi handia duela uste dut. Alabaina, ezin dut saihestu pentsatzea ez nabilela oker pentsatzean gaur, eguraldirik pattalenarekin ere, irribarreak izango zirela nagusi. Hala ere, ez kezkatu, urrengoetarako ere eguraldi ona eskatzen jarraituko dut.\nBesarkada handi eta estu-estua guztioi. Eta mila esker guztiagatik.


Aimar Olaizola: "Oso gutxitan jokatu dut finalean bezain ondo"\nAimar Olaizolak laugarrenez irabazi zuen herenegun buruz buruko txapela, finalean Juan Martinez de Irujo 22-7 mendean hartuta. Txapeldunari egindako elkarrizketa argitaratuko du bihar BERRIAk.\nAimar Olaizolak eta Juan Martinez de Irujok piloten inguruko eztabaida amaitu nahi izan dute, baina zeharka bada ere saskian zeuden pilotak kritikatu dituzte.\n«Ez nuen uste sekula buruz burukoa irabaziko nuenik»\nEz dio axola aurkariak, eta, horregatik, harentzat ez da berezia finala Irujoren aurka izatea. «Ni egotea da garrantzitsuena», dio. Bere ibilbideko buruz buruko zortzigarren finala da. 33 urterekin, ez du nahi azkena izatea.\nOlaizola II.a: "Egia da orain baino hobeto egon naizela, baina ez nago gaizki"\nAimar Olaizolaren elkarrizketa argitaratuko du bihar BERRIAk.


Hizkuntza Politika eta Genero Berdintasun arloko arduraduna\nTel. 944 765 007\nEUSKOTREN enpresak gizon eta emakumeen arteko berdintasunerako bidea hasi zuen 2004an. Horren ondorioz, EMAKUNDEK Gizon eta Emakumeen arteko berdintasunerako erakunde izendatu zuen, eta 2004 eta 2006 urteen artean Berdintasunaren aldeko Enpresen Taldeko kide izan zen. Gaur egun, 2017-2020 aldiari dagokion III. Berdintasun Plana daukate martxan. Horren barruan, erantzukidetasuna da enpresa kudeaketaren ardatzetako bat, baita prestakuntza planarena ere.\nLangileak 3 lurraldeetan sakabanatuta daude; baina hori ez da eragozpena izan denboren erabileraren berrikuntzarako, kontziliazio eta erantzukidetasunaren mesedetan. Era berean, enpresan emakume gehiago egoteak neurri berriak hartzea ekarri du, eta 2013an 8:00etatik 15:00etara bitarteko lanaldia ezarri zen. Kultura aldaketa handia izan zen hori.\n12 kontziliazio neurri nagusi dituzte ezarrita erakundearen barne kudeaketan, hitzarmenean eta langile guztiei banatutako egutegian. Hobekuntza eta jarraipen talde bat dago, eta Antolakuntza eta Berdintasun Sailaren bidez kudeatzen da.\ndenBBora Sarearen helburu nagusiekin bat datozen Foro, Jardunaldi eta Sareetan parte hartzen du.\nOrdutegi malgutasuna bulegoetan, egun berean irteera orduan berreskuratzeko.\nAparteko orduak udan hartzeko aukera.\nEnpresan lan egiten duten bikoteek opor-txandetan kointziditzeko aukera.\nLanpostuarekin zerikusirik ez duten azterketa ofizial eta homologatuetara joateko baimena.\nBilera guztiak goizez egiten dira.\nEtxetik gertu dagoen egoitzaren batean lan egiteko aukera.\nPoltsetan amatasuna luzatzeko baimena, penalizaziorik gabe.\nLan-poltsako posizioa mantentzea, 3 hilabetez ere, mendekotasuna duen senideren bat zaintzeagatik uko eginez gero.\nOrdaindutako baimena nahikoa ez den kasuetan, ordaindu gabeko 3 egun natural hartzeko aukera dago.\nFamiliako emergentzia egoeretan lantokitik irtetea.\nEskola laguntzak, haur-eskolatik hasita, unibertsitatera arte.\nLanpostuarekin erlazionatutako hobekuntza ikastaroak egiteko baimenak (ikasturte akademikoaren iraupena).


FREMAP - Laneko gaixotasuna\nInprimakiak eta eredu-orriak\n1299/2006 Errege Dekretua\n1/1994 Legegintzako Errege Dekretua\nLaneko gaixotasun parte berria\nGaixotasun profesionaltzat hartuko da besteren konturako zein norberaren konturako lanaren ondorioz hartzen dena, gaixotasun hori Gaixotasun profesionalen zerrendan sartuta baldin badago.\nLaneko gaixotasunen zerrenda\nED 1299/2006 lege-testuak, azaroaren 10ekoak, laneko gaixotasunen zerrenda onetsi du, arauaren 1. eranskinean jasota dagoena. Laneko gaixotasunak 6 taldetan banatzen ditu, zerk eragin dituen arabera:\n1. taldea: Agente kimikoek eragindakoak.\n2. taldea: Agente fisikoek eragindakoak.\n3. taldea: Agente biologikoek eragindakoak.\n4. taldea: Gainerako ataletan sartu ez diren substantzia eta agenteen inhalazioak eragindakoak.\n5. taldea: Azalaren gaixotasunak, gainerako ataletan sartu ez diren substantzia eta agenteek eragindakoak.\n6. taldea: Agente karzinogenikoek eragindakoak.\nIzandako gorputz-kalte eta gaitzen tratamendu mediko eta kirurgikoa, errehabilitazioa, tratamendu farmakologikoa, eta, oro har, istripua izan duenari arreta egin dioten medikuek beharrezkotzat jotzen dituzten proba diagnostiko eta terapeutiko guztiak.\nProtesi eta aparatu ortopedikoak (materiala berritu behar dutenean ere), ezinduentzako ibilgailuak (gurpil-aulkiak, eta abar).\nKirurgia plastikoa eta zuzentzailea istripuaren ondoriozko deformazio edo mutilazioak tratatzeko, itxura fisikoa nabarmen aldatu badiote edo lan egiteko gorputz-atalen funtzionaltasuna murrizten badiote.\nBeharrezko den errehabilitazio-tratamendua, langilea guztiz senda dadin lortzeko, eta lanerako gai eta prest ahal den azkarren egon dadin\nAsistentzia jasotzeko egindako joan-etorrien gastuak, garraiobide ohikoak erabiliz edo baimendutako bitarteko ezohikoak erabiliz egin badira.\nFREMAPek istripua edo gaixotasuna gertatzerakoan aurrera eramango dituen prestazioak, Gizarte-segurantzaren lege orokorraren testu bateginean araututa datoz, urriaren 30eko (2015/10/31ko B.O.E) 8/2015 Errege Lege Dekretuak onartua eta bat datorren araudia:\nAldi baterako ezintasuna.-%75 oinarri erregulatzailetik.\nLesio iraunkor ez inbalidatzaileak.- Orokorreko zenbatekoa, baremoaren arabera.\nEzintasun iraunkor partziala.- Oinarri erregulatzailearen 24 hileko ordainketa.\nErabateko ezintasun iraunkorra- oinarri erregulatzailearen %55eko pentsioaren baliokidea gehi %20 55 urte baino nagusiagoak direnentzat eta erabakitako legezko baldintza batzuk betetzen dituztenentzat.\nErabateko ezintasun iraunkorra.- Oinarri erregulatzailearen baliokidea den %100.\nBaliaezintasun handia.- Oinarri erregulatzailearen baliokidea den %-u-100, gehi kotizazioaren oinarri minimoari dagokion %45 eta langileak kotizatu duen azken oinarriaren %30.\nHeriotzagatik deribatutako prestazioa:\nHeriotzagatiko laguntza.- 46,04 €.\nAlarguntza.-%52ko pentsioa eta oinarri erregulatzailearen sei hiletako kalte-ordaina.\nZurztasuna.- %20ko pentsioa eta oinarri erregulatzailearen hile bateko kalte-ordaina.\nSenideen aldeko prestazioak.- pentsioak, aldi baterakoak dirulaguntzak eta kalte-ordainak, bizikidetzako eta hildakoaren kontuz izandako bizipenak zenbait egoeratan.\nGastu farmazeutikoen ordaineketa.\nOspitaleko gastuen ordainketa edo larrialdi kasuetan bere zerbitzuak erabili diren fakultatiboen ordaineketa.\nFREMAPEko Prestazio Berezien Batzordeak izaera onuragarria duten laguntza ekonomikoak eman ditzake, beharrizanezko egoerak daudenean, lan-istripu eta gaixotasun profesionalaren ondorioz.\nLan-istripu edo gaixotasun profesional bat izan duten eta honen ondorioz, Gizarte Segurantzak estaltzen ez dituen gastu bereziak dituztelako, beharrizan egoera batean dauden gure enpresa mutualistako langile guztiek edo norbere konturako langileek eska dezakete laguntza hau.\nLangilearen edo autonomoaren heriotza gertatzekotan, bere kargu dauden senideek eskatu ahal izango dute.


Bizkaiak bideetako neguko baliabideak indartuko ditu - Área de prensa - Bizkaia.eus\nBizkaiak bideetako neguko baliabideak indartuko ditu\n2018(e)ko otsailaren 07(a) 12:57\nSare nagusia irekita egon da, eta goizean ez da gorabeherarik egon elurra edo izotzagatik. Bizkaiko Foru Aldundiak 41era handituko du elurra kentzeko makinen kopurua, eta hurrengo orduetan lanean ibiliko dira lurraldeko errepideak garbi eta seguru egon daitezen\nElurra kentzeko makinek etenik gabe lan egingo dute lurraldeko errepide nagusiak garbi egon eta seguruak izan daitezen. Bart elurra kentzeko 33 makina jarri dira martxan elurrari aurre egin ahal izateko, eta egunean zehar beste 41 ibilgailu iritsiko dira zerbitzua hobetzeko. Gainera, beharrezkoa izanez gero, eskura daude neguko bideragarritasun planean aurreikusitako baliabide guztiak.\nGoizaldean, Bizkaiko sare nagusia irekita egon da, eta ez dira gorabeherarik erregistratu izotz edo elurragatik, baina, hala ere, kontu handia izan behar dugu. Eusko Jaurlaritzako Segurtasun Sailak elurragatik alerta laranjari eutsiko dio gaur, asteazkena, eta biharko (osteguna) lehenengo orduetan. Hori dela eta, ibilgailua erabili behar dutenek ohiko gomendioak eduki beharko dituzte kontuan, eta une oro eduki beharko dute errepideen egoerari buruzko informazioa. Gainera, saihestu beharko da elurragatik kaltetuta dauden lekuetara beharrezkoak ez diren joan-etorriak egitea. Horrez gain, neguko pneumatikoak erabiliko dira eta kateak eraman beharko dira, eta jartzen jakin.\nErrepideetarako neguko plana\nBizkaiko Foru Aldundiaren errepideetarako neguko planean 381 profesional daude lanean guztira, besteak beste gidariak, laguntzaileak, zaintzaileak eta langileak, eta horien guztien lanari esker Bizkaiko errepideetatik segurtasun-baldintzak betez zirkulatu daiteke. Horretarako, elurra kentzeko 76 makina daude guztira, 9.725 gatz tona eta 140 m³ 19 zulotan, 9 pilaketetan, 4 biltegietan eta erreserbarako biltegi handi batean banatuta.\nErrepideen plana apirilaren 30era arte mantenduko da, eta bertan, sailen arteko koordinazioa (BFAko suhiltzaileak, Interbiak, Malmasingo Kontrol Zentroa, Basalan eta ELGS Saila) eta erakundeen arteko koordinazioa egongo da, Bizkaiko udalen eta Eusko Jaurlaritzaren artean hain zuzen ere (Trafikoa, Larrialdiak, Euskalmet, etab).